
O sistema penitenciário franquista na Galiza e a sua 
funcionalidade na mecánica repressiva (1939-1945) 


Carlos F. Velasco Souto 
Unlversidade d’A Corunha 


É propósito deste relatório apontar alguns elementos para 
umha reflexom acerca de um aspecto até o de agora pouco sistema- 
tizado quando se aborda a espinhenta questom da mecánica 
repressiva no nosso país: a realidade dos cárceres, campos de 
trabalhos forgados e campos de concentragom; instituicons consti- 
tutivas, todas elas, do que alguns historiadores espanhóis venhem 
denominando universo penitenciário do franquismo. 

Certamente, nom hai dúvida de que dentro da estratégia de 
extermínio e terror generalizado que os insurgentes fascistas apli- 
cárom para com os republicanos vencidos, as prisons -entendidas 
em sentido amplo e incluindo também o sistema concentracio- 
nário- desempenhárom um rol de primeríssima magnitude. De 
facto, os encarceramentos massivos fórom a primeira manifes- 
tagom da repressom naquelas terras que, como Galiza, se erigírom 
mui logo em retaguarda do Exército franquista. Como o seria 
também naqueloutras que o bando autoalcumado nacional foi 
ganhando progressivamente ao leal no decurso da guerra. Tam 
grande chegou a ser a populacom penal em território espanhol que 
um capelám nada suspeito de desafecgom ao regime, Martín 
Torrent, a qualificaria em 1942 como "a mais numerosa do 
mundo". E, certamente, o número de presos alcancaria em 1940 
-na sua cota mais alta- a arrepiante cifra de 280.000, segundo 
fontes oficiais, dos quais 17.800 eram mulheres. Por riba, este dado 
refere-se aos presos num momento determinado (o devandito ano 
40), mas na altura havia muitos que já saíram das cadeias, entanto 
outros ingressariam nelas despois: uns 100.000 mais, aproximada- 
mente. No dia 8 de Maio de 1940, o número de reclusos já conde- 
nados ascendía a 103.0001. 

A vida nos cárceres franquistas: fame, tortura, amoreamento, 

enfermidade e morte 

Os encarceramentos apresentavam, antes de mais, un carácter 
preventivo: de neutralizacom do inimigo e evitacom da formacom 

de núcleos de resisténcia ou actividades quintacolunistas. Mas 
nom era essa a sua única funcom. Desde o primeiro momento ficou 
perfeitamente clara, também, a sua funcionalidade repressiva. A 
prisom ia-se converter, daí em diante, no auténtico eixo da 
repressom fascista; numha espécie de microcosmos dessa 
repressom que se havia tornar referente quotidiano nom só para os 
presos senom também para os seus familiares, vizinhos e conhe- 
cidos, isto é, para toda umha sociedade "conscientemente aterrori- 
zada e politicamente inerme". A degradacom e aniquilacom -tanto 
física como psicológica- do preso eram as sua finalidade última. O 
que, por outro lado, nom é de estranhar se temos em conta que os 
novos amos da si tuacom negavam aos republicanos a condicom de 
persoas. 

Com efeito, o Estado franquista procurou expressa e delibera- 
damente a humilhacom dos vencidos. Em consequéncia, o amon- 
toamento, a sujidade, a tortura, a fame, a enfermidade e o destendi- 
mento médico sistemático fórom as realidades com que houvérom 
de conviver forcosamente os internados e intemadas nos recintos 
penitenciários, já fossem cárceres propriamente ditos ou campos de 
concentracom. As cadeias, velhas e escanastradas, fórom sobreutili- 
zadas até dez, vinte ou mesmo cinquenta vezes a sua capacidade 
originária, de jeito que os reclusos tinham que dormir amoreados 
em celas e corredores sem ventilacom, estrados polo cham e na 
companha de ratos e mais alimárias típicas dessas contornas. A 
mais, ante a enxurrada de novos presos que entravam cada dia, foi 
preciso habilitar umha cheia de recintos carcerários adicionais: 
castelos, mosteiros, antigos lazaretos, paviihons desportivos, edifí- 
cios oficiais... até barcos; tudo servia para este sinistro fim. Sem 
contar os campos de concentracom, de que mais adiante se falará, 
ou os locais destinados a trabalhos forcados, como minas, aeró- 
dromos, pedreiras, etc. As condicons de habitabilidade eram, em 
todos os casos, de um teor semelhante ao que relata Gregorio Sanz: 
"Eramos doze homes [refere-se á prisom de Lugo] e a cela estava 
construída para um. A sua forma, quase de sector circular, com a 
porta na parte mais estreita que dava á galeria interior, e umha 
janela alta e com reixas na parte contrária. Num dos ángulos havia 
um burato, utilizado como WC, que os 'parroquianos' tinham 
semi-agachado colocando-lhe umha manta a jeito de cortina. Nas 
paredes, com cordas e tabuínhas, armaram algo parecido a estantes 
onde podiam colocar-se pequenos pacotes, e no cham, cabo das 
paredes, encartavam-se as mantas e algumha pequena colchoneta 
que durante o dia nos servia de assento, deixando no centro um 
minúsculo espaco livre para podermos dar alguns passos". E isto 
nom no pior dos casos, poisque "se a vida de doze homes confi- 

nados numha cela 'individual' ou 'unipersoal' se fazia difícil, se a 
impossibilidade de assear-se originava a aparicom de nojentos 
parásitos corporais, facilmente pode deduzir-se o que aconteceria 
nas celas números um e treze, situadas no baixo, onde cinquenta ou 
mais reclusos tinham que usufrutuar o cham escasso e mais o ar 
enrarecido; onde além das múltiplas incomodidades comuns a 
todas elas se engadia um solo de cimento, constantemente hiimido, 
acaída sementeira para o nascimento de constipados, pulmonias e 
reumatismos". Por outra parte, os restos de comida que inevitavel- 
mente caíam ou quedavam introduzidos nas regandixas favore- 
ciam "o desenvolvimento de umha fauna ratonil, transmissora de 
germes nocivos que nalgumha ocasiom alarmárom mesmo a 
inumana actuacom dos carcereiros". 

Tudo isto nom tinha nada de surpreendente partindo da base 
de que o recinto carcerário fora projectado para umha populacom 
reclusa de cento vinte e cinco persoas e, na altura, albergava mais 
de oitocentas. Em Ávila, onde estívo preso Ramom de Valenzuela 
ao remate da guerra, havia mil douscentos internados no sítio 
previsto para vinte e seteü, para [além do] mais numha cadeia que 
fora clausurada em tempos da República -sendo directora geral de 
prisons Victoria Kent- por insalubre e carente das mínimas condi- 
cons de habitabilidade. Ali, polas noites, dormiam centos de homes 
no corredor, "unha morea de xente que semellaba unha desas 
pinturas das bodegas de barcos negreiros do século XVIII". Em 
Santiago, nos baixos de Raxoi, a situagom nom era melhor: 
"Éramos moitos os presos, máis de trescentos, pra unha cadea tan 
pequena", conta Xerardo Díaz Fernández. E na Ilha de Sam 
Simom, de por parte, "había nese edificio só seiscentos e pico, seis- 
centos e pico homes [nalgum momento chegariam a ser mais de 
mil]. Durmían en tres filas, é dicir, a cabeza para a parede dun lado, 
outros doutro e outros no medio, ós pés duns. Cando había que saír 
ó servicio ás veces pisábanse pemas, ás veces cabezas...aí pisábase 
de todo (...) Tiñamos trinta e oito centímetros de anchura para 
durmir ¡Trinta e oito centímetros nada máis! Alí o que daba a volta 
no medio da brigada xa quedaba sen sitio". Neste último caso, ao 
menos, quedava aos reclusos a "compensacom" de poderem-se 
mover um pouco pola ilha -de dimensons bem reduzidas, por 
outra banda-. Noutíos nem isso. De maneira que, se nom queriam 
ficar tolheitos ou atrofiados, deviam fazer frequentes exercícios 
gimnásticos, quer nas próprias celas -realizando auténticos mila- 
gres, tendo em conta o espaco disponível-, quer nos pátíos onde, 
por certo, em muitas ocasions eram mantidos á intempérie. O 
problema destes exercícios ou prátícas de distensom era que consu- 
miam as poucas energias de que dispunham aqueles homes e 

mulheres encrenquenados polas privacons, e isso aumentava-lhes 
a fame. 

A fame: velaí o mais grande andaco dos presos na Espanha 
fascista. Pode afirmar-se sem temor a engano que o franquismo 
condenou a morrer de fame milheiros de prisioneiros. O que ocorre 
é que nos Registos Civis se ocultava a verdadeira causa dos faleci- 
mentos, fazendo constar caquéxia e outros eufemismos no canto de 
fame pura e simples. E tampouco nesta ocasiom foi algo casual, 
senom totalmente deliberado e calculado. A parte de umhas racons 
alimentares totalmente insuficientes, de contido hipocalórico, a 
qualidade da dieta era desastrosa e carente de variedade: o rancho 
limitava-se a pouco mais que caldo de bercas -frequentemente em 
mau estado- aduviado com umhas códias de fabas ou de nabos; 
decerto umha comida bem similar á que se oferecia como forrage 
aos animais. Em tais condigons, nom tardárom em aparecer e 
estender-se qual mancha de azeite as doencas tipicamente caren- 
ciais, como o tifo e a tuberculose que, unidas ás produzidas pola 
falta de higiene (sarna) e de condicons dignas de habitabilidade e 
assisténcia sanitária (bronquite, pulmonia, pneumonia...), seriam 
companheiras inseparáveis dos reclusos em todo este tempo, 
dando lugar a taxas de mortalidade absolutamente arrepiantes. Os 
anos mais negros neste sentido fórom os de 1941 e 1942, especial- 
mente o inverno dacavalo entre ambos. Na prisom d'A Corunha 
morrérom por avitaminose setenta e dous presos, quase o 10% da 
sua populacom penal. Muitos homes nom se tinham de pé e alguns 
suicidárom-se de pura desesperacom. Havia mesmo quem se auto- 
lesionava para ir para a enfermaria, onde a racom era dupla. Em 
Avila, é de novo Ramom de Valenzuela a dar conta dos estragos ali 
produzidos: "(•••) a fame era realmente espantosa. Tíñase chegado a 
tal grao de desnutrición que moitos domingos, na misa obrigatoria 
en formación, caía algún recluso por avitaminosis". Em Santiago 
seique a penúria era algo menor, ao menos nos anos imediata- 
mente anteriores. Adjudicava-se aqui para mantenca dos presos a 
quantidade de 1,5 pts. por cabeca. "Con esa peseta con cincoenta 
céntimos que nos daba [o Director da cadeia], tiñamo-nos que 
amañar para pagar as tres comidas e aínda aforrar para poder 
fumar. Desde logo que había que ser un bó economista para facer 
ese milagro, pro ese milagro facíase". Com tudo, as sequelas do 
inverno fatídico também se fariam notar, se bem daquela o autor 
deste relato, Xerardo Díaz Fernández, já ali nom se encontrava. No 
ex-lazareto de Sam Simom a fame "em menos de trés meses causou 
mais de trescentas vítimas", em palavras de Diego San José. 
Contribuírom em grande medida a estendé-la as argalhadas do 
novo Director, que negociava "com contratistas e proveedores sem 


20 

www.memoriahistoncademocratica.org 


O SISTEMA PENITENCIÁRIO FRANQUISTA NA GALIZA 


escrúpulos as compras do Economato [consistentes em] cereais, 
hortalicas e peixes em más condicons de salubridade cuja compra 
única -pois nom consentia adquisicom nengumha encarregada fora 
da Ilha- impunha aos reclusos". A mortandade foi de tal calibre que, 
ao parecer, chegou a pór em situacom de alarma a cercana povo- 
acom de Redondela. "E providencial foi que neste tempo -durante 
os caliginosos meses de Junho, Julho e Agosto -nom se declarasse 
na Ilha umha epidémia pestílencial, polas más condicons do depó- 
sito de cadáveres -um alpendre imundo na mesma beiramar- capaz 
como muito para quatro corpos e que chegou a ter até doze, por 
falta de cadaleitos, pois, em negando-se a facilitá-los as funerárias 
pola demora no pagamento -quando nom falta absoluta- eram 
fabricados polos mesmos presos". Em anos mais "bonancosos" -ou 
menos catastíóficos, segundo se mire- a baixa qualidade do rancho 
nom produzia tragédias tam grossas, mas si andacos de um outío 
tipo, tal como conta outío dos alojados no complexo penitenciário 
insular, o galeguista Evaristo António Mosquera: "O rancho da Uha 
em ternpos de Lago Bua [um dos sucessivos Directores] erabastante 
mau. Aproveitando os muitos 'berberechos' que existiam perto 
daquele lugar, misturavam-nos com arroz ou com fidéus, produ- 
zindo uns amoados, a consequéncia dos quais era que nós padecés- 
semos numerosas diarreias, que se faziam crónicas". 

Outías consideracons á parte, o relato destes dous intemados 
em Sam Simom pom de manifesto um feito que alcancaria grande 
repercussom em muitos presídios galegos e espanhóis daquele 
tempo e que, como se dixo, coadjuvou em nom pouca medida á 
catástrofe humanitária que neles se viveu entíe finais dos anos 30 e 
princípios dos 40. Refiro-me á corrupcom das instáncias directivas 
do sistema de prisons, altamente tolerada polas autoridades fran- 
quistas agás naqueles casos extíaordinariamente escandalosos que, 
por chegarem a ser de conhecimento público, podiam danar a image 
do regime. Nom era só que os recursos destinados á mantenca dos 
presos fossem miseráveis. E que, ainda por riba, se viam emagre- 
cidos pola especulacom e o latrocínio a cara descoberta dos direc- 
tores das prisons e mais os seus achegados (com excepgons 
honrosas, que também as houvo). Sustraccons cara a domicílios 
particulares de alimentos e petrechos destinados aos reclusos, 
duplas contabilidades, contratacom fraudulenta de subministíos a 
baixo preco e inferior qualidade, utilizacom dos próprios penados 
para a procura de recursos alimentares de balde (como no caso dos 
berberechos antes citado)... e assi por diante; todas estas manobras 
projectavam-se de forma negatíva e inexorável sobre uns reclusos 
desvalidos, cujas penalidades habituais se viam assi notoriamente 
acrescentadas. Voltaremos mais adiante sobre esta questom. 

Polo de agora continuemos com a fame de 1941/42. Esta, natu- 
ralmente, atingiu também os cárceres de mulheres. Isabel Rios, 
recluída daquela em Saturrarán (Euskal Herría) logo da sua 
passage pola cadeia de Santiago recorda que "Por esta época 
houvo no cárcere, nos incontáveis cárceres de Espanha, inúmeros 
casos de avitaminose. Por causa da deficiente alimentacom a gente 
morria em tal quantidade que a Direccom Geral de Prisons se viu 
obrigada a tomar medidas para melhorar um pouco o rancho, 
mandando aos cárceres os meios económicos correspondentes". A 
Saturrarán chegárom também esses meios e aqui nom se "esfu- 
márom" fruito das corruptelas dos fundonários. Mas sucedeu algo, se 
nom igual, si equivalente nas suas consequéncias: a Directora do 
penal, umha monja mercedária, negou-se a admiti-los, disque para 
fazer méritos na procura de umha condecoracom pola sua actuacom 
como administradora da instituicom. Por estranho que pareca nom 
foi esta umha atitude ailhada. Diversos Directores de prisom -bem 
deles corruptos- agírom de idéntica maneira, com a cínica excusa 
de os presos "já estarem bem atendidos", a fim de lhe aforrarem ao 
Estado uns quartinhos e fazerem méritos "patrióticos" perante os 
seus superiores. A saúde dos prisioneiros era o último que impor- 
tava. E tratando-se de prisioneiras menos ainda poisque as autori- 
dades fascistas, no seu inveterado despreco pola condicom femi- 
nina, decretárom que bastava com fornecer ás mulheres o 80% da 
ragom alimentar correspondente aos varons, dado que nom eram 
"elementos produtivos". 

Neste mesmo centro penitenciário -onde, por certo, as ilnicas 
presas a nom passarem fame eram as bascas, por serem de famílias 
abastadas e acharem-se, a mais, perto das suas casas- já uns anos 
antes se padecera um andaco de tifo por causa da contaminacom 
da traída de águas. "Morrérom umha cheia de companheiras. Um 
carro arrastado por um burrinho ia e vinha levando as nossas 
companheiras ao cemitério". Claro que, no tocante a nutricom e 
higiene, nom pareciam gozar de maior consideracom os centos de 
meninhos recluídos com as suas nais pola Espanha adiante, muitos 
dos quais, por nom se lhes subministrar leite nem outros alimentos 
e cuidados adequados, faleciam irremediavelmente -foi este, se 
quadra, o lado mais dantesco e monstruoso da repressom fran- 
quista-. Tampouco os recém-nados acolhidos nos hospícios 
regentados por religiosas. A mesma Isabel Rios lhe foi comunicado 
por umha companheira de cativério, ama de cria numha destas 
inclusas, como as criaturas mais entangaranhidas ou enfermas 
eram deixadas morrer de inanicom por orde das monjas. 

Enfim, com mortandades massivas ou sem elas as caréncias 
alimentares profundas continuavam a ser umha realidade ainda a 

meados da década dos 40. O comunista Manuel Pilhado Martínez, 
preso no castelo de Sam Filipe, na Ria de Ferrol, entre 1943 e 1945 
lembrava ainda hai pouco ter passado fame arreio durante os seus 
trés anos de penado: "No Castelo de Sam Filipe passei muita fame. 
Eu era o que menos recebia da casa porque á minha família 
também lhe iam mal as cousas". A verdade é que durante todo este 
tempo de guerra e imediata pós-guerra a obsessom pola comida se 
converteu na prioridade niimero um de qualquer preso de Franco, 
umha vez passada a angústia das condenas a morte. Desapareciam 
as inquedancas políticas, intelectuais e de qualquer outra caste e 
passavam a primeiro plano as necessidades primárias. Esta an im a- 
lidade, este efecto da degradagom no ser humano era, precisa- 
mente, um dos grandes objectivos da repressom. E os únicos palia- 
tivos, em tais circunstáncias, eram a solidariedade entre os presos e 
a ajuda das famílias, aspectos ambos dos que existem sólidos teste- 
munhos. "O compañeirismo dentro da prisión -contam António 
Caeiro, Juan A. González e Clara M a de Saa- proporcionáballes a 
forza suficiente para seguir adiante. O medo ós paseos nocturnos, a 
resolución dun xuízo ou as coléricas predicacións do padre Nieto 
só podían superarse coa unión existente entre os que habitaban San 
Simón. Repartíase a comida, prestábanselles as mantas e os 
colchóns ós que, polas dificultades económicas ou distancia da 
familia, non podían acceder a tan preciados luxos... só esta unión 
pode explicar a firmeza e integridade coa que puideron pasar os 
anos de cativerio". Neste cárcere, de regime bem mais "suavizado" 
do que a maioria, chegárom-se a artelhar equipas de futebol, umha 
coral, umha banda de música; contavam-se contos polas noites... 
Noutros penais o regulamento era muito mais duro e as possibili- 
dades de sociabilidade organizada -mesmo de espago- bem 
menores. Mas também aí a solidariedade funcionava, como pom 
de relevo, mais umha vez e entre outros, Ramom de Valenzuela no 
seu relato autobiográfico Era tempo de apandar (Vigo, Eds. A Nosa 
Terra, 1997). 

Quanto aos familiares dos recluídos, tem-se salientado em 
diversas ocasions ao longo destas páginas o fulcral que resultou o 
seu labor de apoio e assisténcia aos mesmos, mormente protagoni- 
zado polas mulheres. Nom poucos salvárom a vida, em última 
instáncia, gracas aos desvelos dos seus parentes na hora de lhes 
subministrarem alimento material e espiritual, em forma de 
comida e conforto, além de outros bens nom menos pregados, 
como avais de gente influente ou guarda permanente diante das 
prisons para evitar o seu "passeio". Valham como testemunho 
estas palavras de gratitude do Gregório Sanz, bom conhecedor em 
carne própria do valor destes auxílios extra-carcerários: "Nem 

Lúculo, nem Heliogábalo, pudérom jamais saborear os exquisitos 
pratos que lhes serviam nos seus fastuosos banquetes como nós o 
faziamos com as viandas que os nossos familiares, a custa de quem 
sabe quantos sacrifícios, de quando em vez nos forneciam (...) 
Tenho plena convicgom de que estes jantares extraordinários 
unidos á plena camaradage com que eram desfruitados e ao opti- 
mismo que por todos os meios se tentava manter na Prisom, fórom 
a causa de o número de defuncons resultar escasso, como também 
de alguns companheiros reclusos, para os que na rua o frasco de 
bicarbonato era companheiro inseparável, verem curada a sua 
úlcera de estómago de jeito definitivo". 

Entretanto, a propaganda do Ministério de Justica franquista, 
regentado polo tradicionalista Estéban Bilbao, afirmava, num 
alarde de cinismo sem limites, que os cárceres espanhóis eram "um 
modelo sem par na Europa", por mais que de portas para dentro 
-em circulares secretas e reservadas enviadas aos directores das 
prisons- se reconhecesse que a situacom era mui grave. Tal era a 
"verdade" oficial do regime, conforme á qual os funcionários- 
carcereiros se permitiam fazer burla dos presos dizendo-lhes que 
em realidade nom eram reclusos senom "enfermos afortunados a 
fazerem de balde umha cura de repouso num sanatório 2 " 

Junto á fame e a degradacom, a tortura sistemática foi um dos 
suplícios que invariavelmente tivérom que afrontar os presos da 
Espanha fascista. A juízo de Francisco Moreno, nunca antes na 
história de Espanha se tinha posto em prática umha estratégia de 
tortura massiva como a que levou a cabo o regime de Franco, ao 
ponto de constituír -canda as execucons e encarceramentos- um 
dos eixos fundamentais da repressom. 

A primeira das modalidades de tortura era a que poderiamos 
denominar "vingativa". Habitualmente corria a cargo dos esqua- 
drons da morte falangistas, da "Guardia Cívica" e similares, ou de 
simples familiares dos "caídos por Dios y por España". E consistia 
mais que nada em terroríficas malheiras propinadas aos presos e 
gentes de esquerdas em geral, tanto antes como despois da sua 
detencom e quase sempre prévias á abertura das diligéncias judi- 
ciais. Os sindicalistas marinheiros do Morraco e mais o Barbanca, 
entre outros muitos desgracados, padecérom estas primeiras iras 
dos vencedores: em Moanha "Estaba toda a patronal reunida na 
secretaría nosa do sindicato para xusjar a cada un sejún a causa que 
lle montasen. E a min leváronme ó cuarto de baño... E ó que lle 
tocaba por turno... cun verjallo daba unha palisa fenomenal"; 
"Quando se cansava um de zorregar, ia outro. Herniávam-nos, 
rebentavam-nos... Tudo horroroso."; em Cangas,"A Rial Hermelo 
do Piñeiro, que era da Sociedade de Mariñeiros, os fascistas (diri- 

xidos polo 'Come-Galiñas') déronlle unha paliza tan grande que 
case o deixan morto (...) Outra noite sentimos berrar a unha persoa 
que reclamaba auxílio polos golpes que lle daban cos fusís e digo 
que eran fusís porque sentiamos o chasquido destes. Un dos 
asasinos dicía: Deixádemo a min, me cago en tal... A pobre víctima 
era Emilio Rodal [(a) Petiscado, velho dirigente marinheiro da CNT, 
logo assassinado á plena luz do dia]"; no Porto do Som, "os falan- 
gistas (...) detuveron aos veciños Juan Vidal 'Cachola', Salustiano 
Abeijón 'Mouján', José García 'Cascante' e Xosé Ramón Sieira, 
todos homes vellos, de máis de sesenta anos e un alindando nos 
satenta. Levaron-nos ao local da Falanxe e dimpois de aldraxalos e 
zorregalos, colgarerxaron-lles, a xeito de escapulario, uns letreiros 
que decían, por detrás, 'Arriba España', e por diante 'Muera 
Rusia". Noutras ocasions, com o galho de umha detencom ou um 
translado a prisom, submetia-se o preso a simulacros de fusila- 
mentos ou passeios. Onde nom, a tormentos "menores" como 
fazer-lhe tocar um instrumento musical até lhe rebentarem os 
lábios, obrigá-lo a esborrar pintadas com as unhas ou submeté-los 
a escarnho público, qual foi o caso dos quatro velhos do Porto do 
Som devanditos que, logo de zoupados e com cadanseu cartaz 
infamante ao pescogo fórom conduzidos, amarrados uns aos 
outros com umha corda, "en procesión polas ruas da vila. Detrás 
iba un conjunto que, con tambores, bombos, matracas e outros 
instrumentos bruiantes, marcaba o paso dos probes vellos, que 
camiñaban atariñados, cantando por obriga o 'Cara al Sol'; aos 
poucos facíanlles berrar forte '¡Arriba España! ¡Abajo Rusia! 
¡Mueran los rojos!', ao mesmo tempo que tiñan que erguer o brazo 
direito ao estilo fascista [entre as burlas e apupos do gentio]". 

A esta forma brutal, primitiva e até certo ponto irracional de 
tortura, expressom do mais puro "terror em quente" e de ódios 
-individuais e de classe- longamente alimentados, sobreimporia- 
se mui logo a tortura "judicial" e, algo mais tarde, a propriamente 
"policial", mais refinada que as anteriores e progressivamente 
hegemónica sobre delas, sinaladamente apartir de 1942 com o 
galho da posta em funcionamento da policia política da ditadura. 
Por tortura judicial entendemos aqui aquela que foi aplicada a 
instáncias dos juízes militares -mesmo, ás vezes, na sua presenca- 
em relacom directa com os expedientes sumariais a respeito dos 
sucessos presuntamente "revolucionários" de Julho do 36. A 
malheira era também neste caso o método habitual e inexcusável. 
Qualquer trámite judicial era inconcebível sem a companha de 
trompadas e vergalhacos mais ou menos tingidos de selvagismo 
segundo demandassem as circunstáncias. Souberom-no mui bem 
os presos galegos submetidos a interrogatório: "Unha noite -conta 

Ángel Fernández del Río, barbeiro de profissom e concelheiro de 
Cangas por Izquierda Republicana- chamaron para declarar a 
Lorenzo Corbacho [canteiro, militante socialista cangués] e 
António Fernández [alvanel, também socialista], e cando estes 
regresaron estaban tan flaxelados que tres cuartas partes das suas 
costas eran feridas sanguentas e non se podían tocar os seus 
corpos". Por algo parecido passariam centos, ou miles, entre eles o 
cenetista Juan Garcia Durám: "Non sei canto durou aquilo; só 
lembro que saín daquel inferno medio a rastro e coa axuda dun 
deles"; o deputado socialista madrilenho Luis Rufilanchas, preso 
no cárcere d'ACorunha e posteriormente fusilado: "Rufilanchas foi 
acusado d-haber pronunciado un discurso laico no Congreso... O 
diputado socialista que se negara a nomear defensor e que a súa 
vez defendía ós outros, pronunciou un informe impresionante 
encontra os seus verdugos. Ó rematar, Rufilanchas rachando a súa 
toga, súas roupas interiores, ficouse desnudo de meiocorpo e o 
púbrico que en gran número asistía á vista prorrumpeu en berros 
de horror. O peito, a espalda e os brazos do loitador diputado eran 
unha enorme chaga..."; ou Manuel Pilhado: "Chegou a noite e a 
tortura seguia sem con templacons. Cada momento que passava 
estavam mais furiosos porque nom conseguiam sacar-me nada (...) 
Cando se cansárom de me darem pancadas, estava feito um 
farrapo". O comum denominador destes últimos relatos é que os 
seus protagonistas nom "cantárom" ante os verdugos. Esta 
atitude, mui estendida entre os militantes mais concienciados, exci- 
tava a carrage dos torturadores, prolongando as sessons de 
tormento até limites incríveis. Pero, como contrapartida, constituía 
um triunfo para os réus que, ao fazerem assi um servico "á causa" 
-nom dar informacom ao inimigo, ou nom delatar um compan- 
heiro era fundamental-, viam elevada a sua auto-estima e revali- 
dadas as suas conviccons: "Mais tarde -continua a contar Garcia 
Durám- vin que arrastraban a Secundino que, saloucando e 
rinchando os dentes, dixo á miñabeira: '¡Asasinos! Non dixen nada 
¡Nada!'. Este nada, dito con rabia e dignidade de home que non se 
dobra, que non traizoa, produciume un alivio, unha íntima alegría, 
facéndome esquecer momentaneamente o meu propio sufrimento. 
Foi entón, e non antes, cando unhas bágoas comezaron a esvarar 
polas miñas meixelas. Eran bágoas de emoción, ante o triunfo da 
dignidade fronte á aldraxe, o sadismo, o crime, e non de dor". 

Até onde sabemos, também na cadeia provincial de Lugo se 
empregavam látigos nos interrogatórios. Mas o repertório foi, 
decerto, bem mais amplo no conjunto dos recintos carcerários: 
"Aqueles indivíduos que eu tinha diante -relata Diego San José- 
polo simples feito de ter pensado como min, foram flagelados com 

floretes; meteram-lhes achas entre os dedos e mistos acesos, deram- 
lhes tratos de corda nas partes mais sensíveis e dolorosas do seu 
corpo, até deixá-los impotentes; infligiram-lhes, enfim, inúmeras 
infámias sem umha voz humanitária e compassiva se alcar na sua 
defensa (...) Correntes eléctricas nas partes mais íntimas, agulhas a 
trespassarem os peitos, irradiacons luminosas de alta poténcia a 
puncarem os olhos de umha dor insuportável e levarem relampos 
de loucura ao cerebro". Desta forma é que se obtinham -quando se 
obtinham- as declaracons auto-inculpatórias dos presos, alguns 
dos quais, nom pudendo aturar tanto suplício acavavam por 
assinar qualquer cousa que lhes pugessem por diante. Á volta ás 
suas celas, os companheiros viam de aliviá-los um pouco com os 
únicos remédios disponíveis: um pouco de sal e vinagre. Havia-os 
que quedavam tolheitos de por vida ou, como mal menor, por um 
tempo: "Dom Celestino Poca Covas [deputado pontevedrés por 
Uniom Republicana, preso em Sam Simom], o austero médico de 
admirável temperamento, recordo que tinha regressado de umha 
azarosa viage por vários cárceres da província, em que foi subme- 
tido a diversas torturas, em resultas delas, quedara-lhe a perda de 
movimento de umha mam, o que tentava recuperar com grande 
constáncia com ajuda de umha pequena bola de goma que esma- 
gava arreio com os dedos para assi mover o devandito membro, o 
que ia conseguindo passeninho, até chegar a anular completa- 
mente o dito mal". 

A miudo, a tortura judicial ia acompanhada, entre sessom e 
sessom, de tortura psicológica e mostras diversas de crueldade por 
parte dos carcereiros, como a daquele sádico que lembra San José a 
ler parsimoniosamente, com mil reviravoltas, o nome dos chamados 
á sala de torturas ou ao "passeio" nouturno, acrescentando até 
estremos inimagináveis a angústia e a tensom daqueles malpo- 
cados. Um outro método, este mais propriamente físico, consistia 
em meter na cama ou colchoneta dos presos políticos delinquentes 
comuns e vagamundos miserentos que as incavam de chinches, 
piolhos e mais parásitos; problema este já de seu endémico entre a 
populacom reclusa, sem necessidade de recorrer a tam más artes. 

De resto, a tortura psicológica -como as expressons de brutali- 
dade- nom se restringia aos prisioneiros. Atingia igualmente os 
familiares. Assi, por exemplo, quando se produzia o translado de 
um detido desde a comissaria ao cárcere, ou deste a um outro 
recinto penitenciário, nom sempre se especificava aos parentes o 
novo destino, com o que estes toleavam fazendo averiguacons, 
anguriados e temerosos de um fatal desfecho. Nom era infre- 
quente, mesmo, fazé-los passar por [es]cenas patéticas de saca dos 
seus seres queridos cara ao paredom de fusilamento, sem conceder- 

lhes sequera a oportunidade de lhes darem o adeus derradeiro: 
"Isto (...) era a saída dos que iam morrer, a quem as suas famílias 
-que tinham passado a noite em vela ás portas da cadeia- 
acudiam a despedi-los, e a fim de os que ficavamos á espera da 
nossa hora nom nos apercebermos da saída dos infelizes que iam 
ser exterminados, levantava-se aquele balbordo informal e discor- 
dante, sobre o que predominavam o agrávio e mais o insulto -que 
em tal ocasiom nom eram tais, senom o nome acaído e merecido dos 
mandatários e organizadores de tan terrívelbarafunda-: 'Assassinos! 
Verdugos! Criminais!' E o que mais deprimia o ánimo e fazia 
sumir-nos em estéreis comentários, fazendo contraponto ao bati- 
fondo da rua: 'Meu filho! Pai da minha (i)alma! Papai! Papai! 
Deixádeme ir com ele!' E, de súpeto, como um reflexo daquela 
maré humana, movida pola dor, a angúria e mais o ódio, o patear 
de umha multitude á desbandada, e o metálico ruge-ruge dos 
fusis prontos a disparar sobre centos de mulheres indefensas e 
meninhos atemorizados que iam dar o derradeiro adeus aos seus 
seres queridos que o fanatismo político e religioso lancava sem 
piedade á morte. E aproveitando aqueles momentos de pánico, o 
arrancar dos coches que partiam a fume de caroco, deixando um 
trágico ronsel de bágoas e de ais" 3 . 

Igualmente angustiosa resultava para os presos a espera tensa, 
durante as noites dos primeiros meses de cativério, da irrupcom 
nas celas das "esquadras do mencer" que, lanterna em ristre, 
perturvavam o sono inquieto dos penados na procura selectiva de 
"passeáveis". De novo é o Xerardo Díaz Femández a retratar-nos a 
situacom: "Findara a anguria pra sustituí-la por algo peor. O meu 
corazón xa non sei se latexa ou non, estou como si estuvera voando 
nunha fía nube e sentín que me xeaba o medo, sí, xeába-me o corpo 
e ialma; non podo movélos brazos porque os músculos xa non 
obedecen ao cerebro; estóu metido nunha catalesia de dor; mais 
algo que non podo describir, ríse dentro de min; non teño folgos 
nin para chorar, e menos pra berrar. Teño medo, un medo noxento 
que me fai tremar, que me fai sudar e que me seca a boca; trago 
cuspe e síntome cobarde porque estou cheo de medo. Por uns 
segundos non sinto máis que unha leve sensación de mornura 
doente, coma si meestivera achegando ao valeiro pra buscar 
refuxio o meu esmorecemento". Claro que nom menos terrorífica, 
tampouco, era a perspectiva de serem linchados pola multitude 
adoecida nos dias imediatamente posteriores ao triunfo do alza- 
miento. Tentativas deste tipo deveu haver bastantes, a julgar pola 
relativa abundáncia de testemunhos em tal sentido. Normalmente 
produziam-se com o galho da tomada polo Exército nacional de 
algumha cidade importante anteriormente em mans republicanas. 

no meio da ferventía patriótíco-histerizante provida polas autoridades 
fascistas em tais ocasions. E participavam nelas gentes do toda caste: 
unhas, as arma-dancas do cotarro, por pura conviccom; outras, aguil- 
hoadas polo frenessí da Victoria e o clima de ódio contra os roxos; 
outras ainda, vira-chaquetas declaradas, por intimidacom, covardia, 
oportunismo ou "para nom desentoar", evitando assi tornarem-se 
suspeitosos perante os "manda-mais" de turno. A respeito destas 
últimas, por certo, som constantes os comentos decepcionados de 
diversos prisioneiros, a afirmarem que nunca teriam imaginado 
tamanhas mostras de vileza -ou outras similares- em muitos dos seus 
convizinhos. Também nom era inusual que, coincidindo com certas 
efemérides -patriótícas ou anti-patriótícas, segundo os casos- se orga- 
nizassem sacas-extra de presos. Nom temos plena certeza de que isto 
acontecesse na Galiza, mas si, por exemplo, em Madrid, com motívo do 
translado a esta capital dos restos de José Antonio Primo de Rivera, em 
1939, ou da " [con tra]comemoracom " do 14 de Abril de 1940. (Com ante- 
rioridade, a notícia do fusilamento do dirigente falangista, em 1937, 
fora seguida de um furioso bombardeamento da aviacom fascista 
sobre Alacant, do que nom se livrárom objectívos tam puramente mili- 
tares como os hospitais e mais o mercado). 

Para cúmulo de males, estes actos vandálicos adoitavam 
produzir-se á par da chegada de notícias tétricas e desalentadoras 
relativas ao retrocesso em todas as frentes do Exército Popular 
Republicano, consolidagom do regime fascista, assassinato de 
persoas próximas e conhecidas... que minava ainda mais a moral 
dos reclusos. Assi e tudo, seique a conviccom da maioria destes 
acerca do triunfo final da Espanha democrática se mantivo incó- 
lume -se quadra como efeito-reflexo defensivo- até pouco antes de 
acabar a guerra civil, cobrando novos brios com o estalido da II 
Guerra Mundial -considerada por todos como a conti nuacom da 
conflagracom espanhola- e trocando-se em desmoralizacom defi- 
nitiva quando, em 1946, os aliados renunciárom a derrocar o 
regime de Franco. "Nunca cheguei a pensar, naquel tempo, 
-comenta com amargura Ramom de Valenzuela, ex-oficial do SIEP 
do Exército Republicano- que os aliados, cando remataron a 
guerra, esqueceríanse de que aquela súa guerra era a mesma da 
que nós perderamos unha batalla. Se tal soupera non llo facería 
saber a eles ou, polo menos, penso que non. Sería criminoso amos- 
trarlles que todo o seu heroísmo [o dos resistentes e prisioneiros 
espanhóis] levado ó cumio podería ser vendido ou cambeado 
como nun trato de feira". Apartir daí já nom coubo dúvida nen- 
gumha da derrota da causa democrática em Espanha, e nom por 
muitos dos seus partidários terem saído já das prisons o panorama 
resultava mais alentador. 

Pero o tormento psicológico mais duro -acaso expressom 
suprema da tortura judicial- padecérom-no sem dúvida os conde- 
nados a morte. Uns dias antes da execucom, estes eram segregados 
dos seus companheiros de prisom e recluídos numha cela especial 
(o famoso salgadoiro do cárcere de Santiago) em regime de inco- 
municacom, onde só lhes cabia aguardar, impotentes, o seu trágico 
destino. E nem sequera assi os deixavam em paz com o seu deses- 
pero pois ainda por riba, como vímos, tinham que aturar o axexo 
de capeláns irrespeitosos que, como o tantas vezes referido padre 
Nieto, ou o tristemente célebre padre Bonifácio, de Compostela, se 
ensanhavam com eles nas últimas horas. 

As mulheres constituíam um capítulo á parte neste repertório 
de infámias judicialmente amparadas. E nom por receberem 
melhor trato, ou serem objecto de maior piedade, senom justa- 
mente polo contiário. Os verdugos cebárom-se nelas sem conside- 
racons de nengum tipo, estivessem emprenhadas ou nom, de jeito 
que nom fórom estranhos nos presidios os casos de abortos em 
resultas de torturas, ás vezes atendidos por médicos amigos igual- 
mente reclusos. Para além disso, o acosso, as chantages sexuais e as 
violacons estivérom á orde do dia 4 . Polo que parece, o trato de 
singular dureza aplicado ás prisioneiras em estado de gravidez, ou 
com criaturas de curta idade a convivirem com elas no cárcere, tivo 
como fonte de inspiracom principal as propostas de "eugenésia 
positiva da hispanidade" da autoria do psiquiatra e comandante 
do Exército franquista Antonio Vallejo Nágera. Este científico, com 
renome internacional desde os anos 20, era abertamente partidário 
de umha regeneracom ambiental da raca hispana que ele conside- 
rava degenerada -psiquica, cultural e mesmo fisicamente- por 
causa de um entorno hostil ou, dito de outro jeito, de um adver- 
sário histórico persistente desde a época medieval, que na altura 
dos anos 30 aparecia encarnado pola democrácia republicana. O 
método que propunha para tal regeneracom nom era outro que 
"multiplicar o selectos e deixar perecer os febles", entendendo por 
febles os inimigos políticos, quer dizer, os marxistas e roxos em 
geral. E como de todos os jeitos alguns destes últimos iam sobre- 
viver, para eles se concibia a reclusom em centros assistenciais 
adequados (os pertencentes ás redes falangista ou nacional-cató- 
lica) em que se lhes inculcasse "umha exaltacom das qualidades 
biopsíquicas raciais e eliminacom dos factores ambientais que no 
decorrer das geracons conduzem á degeneracom do biotipo". Pois 
bem, esta proposta teórica tam em consonáncia, salvando certos 
detalhes, com os postulados mais delirantes da psiquiatria názi 
careceria de maior trascendéncia se nom fosse porque, devida- 
mente apoiada num programa de investigagom empírica que 

tomou como objecto de estudo os próprios presos e presas, 
permitiu á ditadura fascista fundamentar "cientificamente a sua 
conviccom preestabelecida da naturaza psicosocial degenerativa e 
inferior do adversário político; e o que é pior, foi levada á prática 
em qualidade de doutrina oficial do Estado 5 . Este feito é o que 
permite compreender o porqué de umha directriz política tam 
atroz como a de fazer abortar os futuros roxos no ventre da nai ou 
deixá-los morrer de inanicom, sendo ainda meninhos, nas prisons. 
Os obreiros conscientes, os comunistas, as classes populares, os 
demócratas... nom eram gente, nom eram nada... ; melhor dito, si 
eram algo: escória a exterminar, anti-Espanha, restrobalho. Como 
muito podia-se-lhes consentir -posto que a sua eliminacom em 
massa nom semelhava viável- a vida em condicons miseráveis, 
arrastando de por vida a sua desonra e legando aos seus filhos "um 
apelido infame"; e, por suposto, afastando drastícamente as novas 
geracons do seu entorno familiar "dissolvente". Por macabra ironia 
do destino, o mesmo regime que assassinava os pais (ou nais, ou 
ambos os dous) fazia "caridade" com os filhos, intemando-os em 
centíos "benéficos" 6 . 

A terceira e última modalidade de tortura praticada polo 
fascismo na nossa terra foi a "policial". O seu ámbito temporal de 
aplicacom foi, mormente, posterior ao remate da guerra, coinci- 
dindo com a fundacom, em 1942, da policia polítíca do franquismo 
-a imitacom da Gestapo alemá- e a promulgacom, no ano anterior, 
da Lei de Seguranca do Estado. As suas vítimas já nom fórom neste 
caso os detidos por responsabilidades políticas presuntamente 
contraídas antes do 18 de Julho de 1936, senom os acusados e 
acusadas de actividades de oposigom política clandestina ao 
regime de Franco (por mais que em muitas ocasions fossem as 
mesmas persoas). A diferenga a respeito da tortura do período 
anterior nom estriba tanto nos métodos nem na sua brutalidade 
-que eram sustancialmente os mesmos-, senom na "ciéncia" com 
que se administrava: a dor precisa no momento preciso para a 
informacom precisa. As malheiras a eito e sem freio de outrora já 
nom serviam agora -mália nom desaparecerem em absoluto- pois 
o único que conseguiam era o rápido desmaio de réu sem lhe dar 
tempo a "cantar". Na sua vez impunha-se a sábia dosificacom dos 
golpes e mais "estímulos", igualmente sinistra pero mais eficaz. 
Seja como for, os resultados para o atormentado eram demolidores. 
O jovem José Rios Gómez, natural da Pontraga (Ordes), que 
actuava como enlace da IV Agrupacom do Exército Guerrilheiro de 
Galiza ao mando de Manuel Ponte, tivo a desgraca de comprová-lo 
na segunda metade dos 40. Quando o seu companheiro José 
Candal Boucas se reuniu com ele na prisom de Ordes, "encontíou- 

no desfeito pola tortura. Tinha hematomas por toda a cara e polo 
tórax. Os pés esmagados polos golpes com a culata dos mosque- 
tons. As unhas arrincadas. Achava-se numha situacom limite. Ao 
borde do colapso. Sangrava como um nazareno". Dias despois, o 
infortunado luitador suicidava-se chimpando-se a um poco sem 
que o seu companheiro pudesse fazer nada por evitá-lo. Parecido 
teor translocem os relatos enviados desde o cárcere polos diri- 
gentes comunistas Segundo Vilaboi e José Gómez Gaioso, em 1947 
e 1948 respectivamente, se bem neste caso os seus protagonistas 
lográrom suportar a tortura (o que nom Ihes livrou, claro está, de 
serem finalmente assassinados) 7 . 

Todos os testemunhos coincidem em afirmar que, polo 
regular, os presos condenados a morte afrontavam o transe 
supremo com enorme inteireza e dignidade. "Em geral -comenta 
Gregório Sanz- a reaccom das vítimas foi em todos os casos que eu 
presenciei de umha calma arrepiante. Qual se de umha outra 
persoa se tratasse, a maioria amostrárom-se tranquilos, impávidos, 
serenos, ditando aos seus defensores os seus últimos pensamentos, 
as suas derradeiras instrucons para serem transmitidas aos seus 
familiares, e expressando os seus desejos de se aligeirarem os 
trámites finais para a execugom, de esta nom se demorar por 
nengum conceito. Jamais poderei esquecer de que forma, com que 
sossego, com quanta frialdade, um deles tirou do peto um cigarro e 
apartando somentes tres deles deu-me o resto pregando-me o 
entregasse a um companheiro mais afortunado, ao tempo que 
dizia: 'Com estes tenho de avondo'. Escuitavam com indiferenca o 
capelám e ofereciam submissos as suas mans aos guardas civis que 
os haviam levar algemados até ao lugar cercano da sua execucom". 
"Assi adoitavam morrer os filhos da República", que diria Diego 
San José. Ora, também houvo algum "que ao ouvir a sentenca 
manifestou energicamente que se cometia umha injustica, que era 
vítima da mais ignominiosa das vlngancas, que quem verdadeira- 
mente mereciam a execucom eram os seus acusadores; que o seu 
sangue inocente havia ser a semente que germolaria generosa- 
mente dando lugar num futuro mais ou menos próximo ao nasci- 
mento de novos ideais vingadores e aniquiladores da tirania de 
que ele era vítima. E fazia estas manifestagons com a cabega 
ergueita, com brilho nos olhos, com pasmosa seriedade, com o 
mais firme convencimento de que era a expressom exacta da 
verdade e de que a História e mais o porvir haveriam justificá-lo". 
Esta última maneira de proceder era característica dos homes e 
mulheres provistos de umha meirande consciéncia política e 
firmeza nos seus ideais que, sobrepondo-se ao próprio medo, 
deixavam testemunho expresso das suas conviccons, procurando 

dar exemplo perante os mais e insuflando-lhes, de passage, espe- 
ranga no futuro. As cartas derradeiras de personages como Vítor 
Casas, Alxandre Bóveda, ou o alcalde guardés Brasilino Alvarez 
transmitem, no meio do patetismo e a dor, este espírito positivo. 
Nom fórom as irnicas. As serenas palavras de despedida do diri- 
gente cenetista José Villaverde quedariam ecoando nos muros da 
prisom provincial d'A Corunha como um chamamento á solidarie- 
dade e umha aposta pola liberdade das geragons futuras: 
"Companheiros! Amigos todos! Os que fiquedes lembrade-vos dos 
filhos dos que nos imos..." 

Naturalmente, nom todo o mundo era quem de manter até tal 
ponto a compostura. Havia quem, com os nervos quebrados, esta- 
lava em saloucos ou dava via livre á sua angústia de diversas 
maneiras, desde o mutismo autista, passando por estádios 
próximos á alucinagom, até a mesma loucura. Contudo, as 
[es]cenas mais patéticas adoitavam dar-se por parte dos familiares 
dos condenados ao receberem a trágica notícia da sua futura 
execugom: "alí vin un cadro que enxamais esquenceréi. Unha 
velliña sentada nunha cadeira acariñaba os cabelos do seu fillo que, 
de xoenllos, repousa a sua cabeza no regazo da sua nai; cos seus 
brazos rodea o corpo da vella e ambos choran con acidume. 'Non 
chores miña nai que eu non teño medo'. 'Non chores ti, queridiño; 
non tes por qué ter medo, a ti non che van facer nada. Meu peque- 
niño!'. 'Non, nai, non! Van-me matare, non sabes que me conde- 
naron a morte?' . 'Non, meu filliño, a ti non che poden matar! Ti 
non fixeches mal a ninguén...'. 'Sí, nai, sí! Van-me fusilare! Tamén a 
Ramón e ao Enrique... aos tres'. 'Ai Deus! Por qué? Non pode ser, 
non! Non chores fillo... !'. Mais as bágoas saían abondosas dos ollos 
de ambos, queimantes... O mozo somentes tiña vinte anos. 'Non 
teñas mágoa, naiciña, que eu xa non teño medo. Ao millor indúl- 
tanme por ser moi xoven; e si non... algunha vez tiña que morrer... 
Non chores, nai, non chores!'. Pro choraban os dous. Aquel grupo 
humán cinguido naquela aperta mezclando as suas bágoas, estaba 
acusando á inxusticia e á tiranía, a toda a maldade que Deus deixóu 
ceibe polo mundo" 8 . 

Em qualquer caso, a tensom acumulada era muita e isto, unido 
ao amoreamento, produzia esporádicas tensons entre os presos 
-acompanhadas ás vezes, quando era possível, de desafogos catár- 
ticos com apoio etílico- e mesmo suicídios por afundimento 
psíquico. Mencionou-se umhas linhas mais atrás o caso de José 
Rios na prisom de Ordes. Garcia Durám, no tocante á d' A Corunha, 
dá conta assimesmo de várias tentativas de tirar-se a vida por parte 
de compaheiros seus de cativério, já deixando-se "apagar" devaga- 
rinho -por terem perdido a ilusom de viver-, já cJiimpando-se ao 

vazio desde os andares superiores para "acabar de umha vez" com 
a tortura da fame, a degradacom e a falha de liberdade. Também na 
Uha de Sam Simom se registárom suicídios, nomeadamente entre 
os presos mais anciáns e desvalidos procedentes de Andaluzia. 
Certamente, a inducom ao suicídio nom era senom umha conse- 
quéncia extrema, directa ou indirecta, da repressom e das torturas 9 . 

Conseguir resistir tudo isto dependia de diversos factores, 
nom sendo o menos importante a assisténcia dos familiares desde 
o exterior, a que tantas vezes temos feito referéncia. A ajuda mate- 
rial em forma de comida e roupa de abrigo e, sobretudo o apoio e 
agarimo brindado pola parentela resultavam fundamentais na 
hora de afrontar as penúrias físicas, as extorsons dos curas e mais 
agentes do regime -por exemplo, para animar os reclusos a alis- 
tarem-se no Tercio- ou o mesmo medo, mais ou menos perma- 
nente, ao maltrato e arbitrariedades dos carcereiros. Nada resul- 
tava mais indefenso ante os verdugos, nem mais penoso ante os 
próprios companheiros, que um preso só e abandonado dos seus: 
"Todos os fusilamentos -fala Xerardo Díaz- foron inxustos (...), pro 
ese [o de um mogo noiés alcumado O Cantino] foi o máis odioso e 
arbitrario, o que máis xenreira me dou, porque ese probe rapaz non 
tivo á súa beira durante o Consello [de Guerra] nin en ningún outro 
intre, a ninguén que viñera a dar-lle un sopro de alento, un nisco de 
conforto. E dá tristura cavilar que o Cantino, ca súa xuventude, 
estaba cheo de arelos de vivir con intensidade, mais tódalas súas 
ilusións finaron con el". Também a leitura, o estudo e mais o 
trabalho na prisom -quando possíveis- ajudavam a sobrelevar a 
situacom. No penal herculino, conta outra volta Garcia Durám, "É 
tal a cantidade de grupos estudando, que ocupam mais de tres 
cuartas partes do pátio. Os que non estudian vense reducidos a 
pasear nun espacio mui reducido". A disciplina preferida eram, ao 
parecer, as matemáticas; "logo seguen os idiomas, co francés á 
cabeza; gramática, xeografía, mecánica e outras materias". Nem 
que dizer tem que semelhante fogage pola instrucom era devida ao 
alto nível educacional de boa parte dos presos, incluídos os perten- 
centes ás classes populares -bems deles autodidactas ou formados 
nas escolas e ateneus proletários- aspecto que dificilmente voltaria 
a dar-se com posterioridade no universo carcerário franquista, 
umha vez que os presos políticos fossem deixando passo ao predo- 
mínio absoluto dos comuns. Estes soiam aplicar-se mais bem aos 
trabalhos manuais, que tampouco desprezavam, logicamente, 
muitos operários e artesáns incluídos na categoria de políticos -por 
serem militantes de partidos ou sindicatos-, sinaladamente com o 
fim de poder agasalhar os seus filhos pequenos, nos dias de visita, 
com algum xoguete feito a mam. Bastantes reclusos desempen- 

három labores acordes com a sua qualificacom profissional. Por 
exemplo os médicos, cujos servicos eram bem agradescidos tendo 
em conta as caréncias sanitárias dos presídios e a presenca cons- 
tante de enfermidades. É conhecido o caso dos doutores Poga 
Covas e Poca Pastrana (pai e fi lh o respectivamente) na Uha de Sam 
Simom, canda Sanguino e Jacobo Otero, procedente este último de 
Ogrobe. Na prisom de Tui exerceu Dario Alvarez Blázquez, e prova- 
velmente Calvelo e Comesanha na de Santiago de Compostela. 
Outros, com formacom burocrático-administrativa, travalhavam 
nas oficinas em qualidade de contáveis ou administradores, como 
figérom Evaristo António Mosquera e mais de umha trintena dos 
seus companheiros, de novo em Sam Simom, suplindo a incompe- 
téncia manifesta da prática totalidade dos "funcionários" improvi- 
sados ao efeito e, de passage, reduzindo dias de condena. Pola sua 
parte, os mestres e intelectuais invertiam o seu tempo em funcons 
de alfabetizacom, mormente de presos comuns. Emporisso havia 
tarefas bem menos gratas: diversos presos de Sam Simom fórom 
obrigados a trabalhar nas obras de construcom de umha calcada na 
cercana freguesia de Santa Cristina de Cobres, enquanto outros 
eram literalmente alugados ou "cedidos" como mam de obra a 
baixo preco, ou de balde, a empresários da contoma 10 . 

Por outro lado, nem todos os presos compartiibavam idéntica 
condicom nos cárceres. A parte do maior ou menor auxílio dos 
familiares, havia trato de favor declarado para aqueles internos 
pertencentes ás classes abastadas, ou com instrucom superior e, em 
geral, ofícios nom manuais. Ao cabo a prisom, daquela como agora, 
nom era senom um microcosmos ou cópia a pequena escala da 
sociedade exterior, com todas as suas hierarquias, privilégios e 
discriminacons de classe. Para os estratos inferiores, o vulgo, desti- 
navam-se as condicons mais ruins, mesmo piores que as do gando, 
entanto para os outros -com excepcons e dentro de umha orde- se 
habilitavam celas menos inumanas e lhes era dispensado um trato 
menos degradante -insisto: sempre dentro de umha orde-. "Esta 
cela (...) -é o Gregorio Sanz a falar- era conhecida como 'a cela dos 
intelectuais' porque entre os que a usufrutuavam havia vários 
advogados, trés médicos, um Engenheiro de Caminhos, Canles e 
Portos, dous Mestres nacionais, un Delineante, vários Peritos, ofici- 
nistas, industriais, viajantes do comércio, o Capitám de Carabineiros 
de Ribadeu, e outros, até um total de trinta e quatro persoas, a 
quem se lhes guardavam algumhas consideracons, quedando em 
vários aspectos excluídos da obriga de seguirem estritamente o 
regime interior da Prisom (...) Permitira-se que da sua casa lhes 
levaram algumha cama; a meirande parte deles recebiam comida 
de fora, nom estavam obrigados a erguerem-se ao toque de diana e 

gozavam ce certas prerrogativas das que se achavam excluídos o 
resto dos presos". 

Os pior parados em todo este assunto eram, induvitavelmente, 
os penados procedentes de fora da Galiza pois, ao nom terem 
perto as suas famílias nen ninguém a valer-lhes, encontravam-se 
em condicons físicas e psico-afectivas deploráveis. Resulta estarre- 
cedor o caso dos trés ou quatrocentos labregos, na sua maioria 
andaluzes, que arribárom a Sam Simom trás o remate da guerra 
civil, sujos, farrapentos, derrotados em qualquer dos os sentidos do 
termo. Todos eram velhos, de mais de sessenta anos, mesmo algum 
de mais de oitenta, e tam pobres que nom levavam mais que o 
posto. Foram transportados em trem ao longo de centenares de 
kilómetros, em vagons de gando sem limpar, totalmente ence- 
rrados e sem permitir-se-lhes saír nas parages. Ao chegarem ao seu 
destino, ou mesmo na partida cara ao mesmo, estavam certos de 
que nom voltariam a ver a terra de orige. Tantos eram os piolhos 
que traíam que, ao botarem a ferver as roupas numha imensa pota, 
a água se tornou massa branca; e tanta a fame e a necessidade, que 
cacavam ratos para comerem e apanhavam do cham as pavas dos 
cigarros. Bem deles nom o resistírom e morrérom a esgalha (por 
um tempo, chegárom a falecer uns quinze por dia), quer de morte 
natural, quer por suicídio enforcando-se nas árvores da ilha. Algo 
mais afortunados fórom, num princípio, os prisioneiros asturianos 
chegados após a queda da frente Norte, em Outubro de 1937. 
Ainda que em condicons físicas igualmente lamentáveis, acrescen- 
tadas pola amargura da recente derrota, ao menos contárom com a 
ajuda solidária dos presos galegos e de muitas famílias destes. Assi 
e tudo, moreias deles seriam exterminados em campos de concen- 
tracom de sinistra memória, como o de Camposancos. Finalmente, 
também houvo presos bascos na nossa terra ou, mais exactamente, 
nas nossas águas: uns quantos centos, a maioria gudaris, que 
permanecérom recluídos no barco-prisom Upo Mendi, ancorado 
frente á Ilha de Sam Simom antes do seu translado a esta. 

Até onde sabemos, as tentativas de fuga dos cárceres galegos, 
quando as houvo, nom resultárom coroadas polo éxito. Nom 
semelha estranho que fosse assi pois, apesar do escanastrado e 
semi-ruinoso de muitos recintos, as deploráveis condicons mate- 
riais em que se mantinha os presos, com a consequente sequela de 
debilidade física e enfermidade, tornavam mui difícil a evasom. 
Provavelmente houvo bastantes planos que nom fuitificárom, e por 
quedarem em simples projectos hoje nos som desconhecidos. Em 
qualquer caso, os testemunhos com que contamos som escassos. 
Os mais expressivos som os referidos á Ilha de Sam Simom, onde 
efectivamente se produzírom um par de intentos. De um deles. 

protagonizado por um jovem asturiano aproveitando umha viage 
da motora dos subministros a Vigo, desconhecemos com certeza o 
final, pois se bem os seus companheiros nom voltárom a saber do 
fugado, as autoridades do penal figérom correr a espécie de que 
fora capturado (mas, desde logo, á ilha nom foi conduzido). Do 
outro, sabemos que deveu em tragédia: dos dous marinheiros 
evadidos, um, Manuel Saiar Orelhám, natural de Corrubedo, 
resultou afogado; o segundo, Rufino Miranda Cabral, de Cangas, 
foi apreixado e fusilado. Quanto a Santiago, o outro lugar de que 
temos informacom, a cousa nom passou de planos e maquinacons 
por parte de alguns dos reclusos, que mesmo tinham umha pistola 
agachada na cela. Seique os mais animosos na questom eram o 
comunista Manuel Maneiro, do Porto do Som, e mais o seu cama- 
rada Manuel Ponte Pedreira, de Frades, futuro dirigente guerril- 
heiro. Á marge desta "conjura", um outro preso tentou fugir a 
correr quando ia ser levado a Boisaca para ser fusilado. Foi morto a 
tiro por um dos guardiáns 11 . 

Com tentativas de fuga ou sem elas, o destino da imensa 
maioria dos presos republicanos daqueles dias era -se é que antes 
nom sucumbiam vítimas dos esquadrons da morte após a corres- 
pondente saca- serem julgados em conselho de guerra. Nom em 
balde até ao més de Julho de 1948, em que se deu oficialmente por 
concluído o estado de guerra, se aplicou de jeito sistemático o 
Código de Justica Militar no seu artigo 237, que num alarde de 
ironia macabra castigava a "rebeliom militar" contra o Govemo da 
República. Da administracom deste esperpento de justica -acaida- 
mente alcumada de "justica ao revés"- encarregárom-se umha 
moreia de julgados militares orquestrados ao efeito que, nos 
primeiros meses a seguir do golpe de estado, se vírom totalmente 
saturados. Militares seriam, assimesmo, os tribunais especiais aos 
que se encomendou, apartir de 1939, a aplicacom das sucessivas leis 
repressivas promulgadas polo regime: a Lei de Responsabilidades 
Políticas (1939), a de Prescricom de Delitos (1940), a de Repressom 
da Maconaria e o Comunismo (1940), a de Seguranca do Estado 
(1941) e a de Repressom da Bandidage e o Terrorismo (1947), coin- 
cidindo esta última com un recrudescimento da repressom de tal 
magnitude que levaria algum autor a bapticar o período 1947-1949 
como "o triénio do terror". 

As garantias jurídicas de tais julgados e tribunais eram nulas. 
Os acusados compareciam perante o conselho de guerra conde- 
nados de antemám e sem que os delitos que se lhes imputavam 
tivessem que ser provados. Á este respeito, as denúncias e informes 
negativos consideravam-se concluintes. Para além disso, os fiscais 
e juízes instrutores adoitavam ser militares nidiamente comprome- 

tidos na sublevagom do 18 de Julho, quando nom parentes de 
conotados persoeiros da direita anti-republicana. Em tais condi- 
gons nada podiam fazer uns advogados defensores concebidos 
como meras figuras decorativas. Normalmente encarregavam-se 
desta funcom -com o escasso zelo que o leitor se pode imaginar- 
oficiais de graduacom inferior (alféreses, tenentes ou capitáns), 
mentres que o presidente do tribunal era quase sempre um alto 
cargo da hierarquia castrense (coronel, tenente-coronel, coman- 
dante, capitám de navio...), o mesmo que os vogais que o acom- 
panhavam. As vezes podia exercer como defensor um civil, jurista 
de reconhecido prestígio, mas o seu labor era sempre obstaculi- 
zado, quando nom submetido o letrado a chantages e ameacas 
para fazé-lo dessistir do seu empenho, como aconteceu a José 
Reino Caamanho em Santiago, ou a Manuel Casás e Iglésias Corral 
n'A Corunha. 

Assi as cousas, o desenvolvimento das sessons destes julga- 
mentos-farsa em que os auténticos delinquentes agiam como juízes 
e parte iam pouco mais alá da proclama patrioteira, os tópicos do 
nacional-catolicismo e mais a arenga de quartel. Polo regular fazia- 
se fincapé -para rnelhor demonstrar a perigosidade e malevoléncia 
dos réus- na trajectória republicana ou, mais grave ainda, obrei- 
rista dos acusados, salientando-se a sua militáncia em partidos ou 
sindicatos e o grau alcancado no Exército roxo durante a guerra. A 
cousa culminava no relatório final do fiscal, em tom agressivo, 
apocalíptico e indutor da histéria vingativa do público contra dos 
enjuizados, aduviado com todas as pérolas do discurso falangista. 
A condena do preso estava servida. 

No meio deste ambiente de linchamento moral, afortunado 
era aquele que saía dali com umha simples pena de prisom, por 
mais que esta pudesse ser de muitos anos, e mesmo de cadeia 
perpétua. Já haveria tempo despois de reduzi-la, se é que se conse- 
guia sobreviver ás terríveis condicons do presídio. A possibilidade 
de revisar as sen tencas nom se abriria até tam tarde como Janeiro 
de 1940, pero chegar chegou. Fosse por necessidade de desatulhar 
os cárceres, por (duvidosa) pressom estrangeira ou por incapaci- 
dade financeira para sustentar umha tam densa populagom 
reclusa, o caso é que muitos presos vírom aliviadas condenas abso- 
lutamente descomunais que, caso de terem de ser cumpridas inte- 
gramente, com toda provabilidade teriam acabado com as suas 
vidas. Assi, o galeguista Evaristo António Mosquera, tantas vezes 
citado nestas páginas e condenado a trinta anos, viu a sua pena 
rebaixada a quatro anos e um dia, que fórom os que finalmente 
purgou na Ilha de Sam Simom; Xerardo Díaz Fernández passou de 
cadeia perpétua (resultante de um indulto colectivo da pena de 

morte originária) a quatro anos e um dia; Isabel Ríos, também de 
reclusom perpétua via indulto a sete anos; e Juan García Durám de 
pena de morte a doze anos e um dia, dos que cumpriu pouco mais 
da metade. Claro que nem sempre era doado obter tam salvífico 
benefício: o baixo nível cultural e penúria económica de muitas das 
famílias dos processados dificultava-lhes enormemente o labor, 
que a miúdo se esnafrava contra a insensibilidade da burocrácia 
militar. Neste aspecto levabam clara vantage os reclusos de maior 
solvéncia económica e os mais familiarizados (eles mesmos ou os 
seus parentes) com as interioridades da maranha judicial. 

Pior era o caso,obviamente, dos sentenciados á pena capital. A 
sua única esperanca descansava na obtencom de um indulto. E 
para isso era mester possuír contactos, influéncias e valedores entre 
os afectos ao regime, quanto mais cercanos ás esferas de poder 
melhor. De novo encontramos aqui umha nídia assimetria: a 
mesma que observábamos no tocante ao trato nas prisons. Para os 
intelectuais, profissionais liberais, personalidades políticas de 
renome, republicanos de "boa família" e militares de carreira 
abriam-se possibilidades vedadas aos humildes, aos trabalhadores 
e gentes do povo em geral. E isso tanto em funcom do seu meirande 
reconhecimento social por parte dos verdugos (por mais que a uns 
e outros se lhes negasse a condigon de persoas, ainda havia 
classes!) como da sua superior capacidade económica e, sobretudo, 
proximidade a círculos influentes. Por ilustrarmo-lo com algum 
exemplo concreto, nom todos, nem muito menos, contavam com os 
recursos que tivo ao seu dispor o escritor Diego Sam José, solida- 
mente avalizado por conhecidos colegas de profissom, jomalistas, 
"piadosa" senhoras da boa sociedade e mesmo militares da talha de 
Milhám Astray, que lhe facilitárom a comutacom da sua pena de 
morte pola de trinta anos, finalmente reduzida a cinco. Apoios 
importantes deveu ter também o ex-governador civil de León, o 
corunhés Salvador Etcheverría, para se lhe permitir abandonar o 
país logo de ter sido preso, máxime tendo em conta as suas altas 
responsabilidades no regime republicano e a sua condicom de 
magom. Em qualquer caso, para os familiares dos condenados ao 
paredom, qualquera que fosse a sua condicom, iniciava-se umha 
carreira angustíosa e desesperada na procura dos imprescindíveis 
avais que permitíssem a consecucom do milagre. Numha infinidade 
de ocasions, os esforcos fórom infrutuosos. Nesta carreira contía o 
tempo e o destino cruel perdérom, como sempre, os mais pobres. 

A palavra derradeira no tocante ás sentencas de morte recaía 
no mesmíssimo Francisco Franco, que as ratíficava por meio de um 
"inteirado". Vários som os testemunhos coincidentes a apontarem 
a frialdade com que o Invicto Caudilho das Espanhas adoitava 

despachar tam delicada questom na hora do café. Seique nom era 
alheia esta sua atitude á brutalidade e despreco pola vida caracte- 
rísticos da sua formacom como militar africanista. Em Outubro de 
1934 tivera já cumprida ocasiom de demonstrá-lo. 

Por outra parte, o praco de execucom das condenas á pena 
capital nom fijo mais que alongar-se progressivamente, engadindo 
um pouso de tortura adicional aos réus e os seus parentes. Se nos 
primeiros julgamentos o tempo entre médias da sentenca e o fusila- 
mento era de um més ou menos -o que por outro lado inviabili- 
zava qualquer gestom "salvadora"-, a medida que a acumulacom 
de processos ia atulhando os julgados o patético compasso de 
espera foi-se tornando mais e mais grande, até alcancar os doze 
meses ou mais. Assi e tudo, as comutagons fórom sendo mais 
numerosas apartir de 1939, ao tempo que, por razons óbvias, dimi- 
nuía a percentage de penas de morte dentro do total 12 . 

Um aspecto parcialmente tocado em páginas anteriores e que 
afectou grandemente a quotidianeidade dos reclusos foi a 
corrupcom dos directores e funcionários de prisons, amplamente 
consentida polas autoridades do regime fascista. Nom é só que 
aqueles se apropriassem indevidamente de recursos destinados 
aos internos, ou que escatimassem tudo quanto podiam e mais na 
alimentacom e acondicionamento higiénico-sanitário dos recintos, 
ou que figessem lucrativos negócios em combina com alguns 
subministradores, como no seu momento se apontou; senom que 
nalgumba ocasiom chegárom a especular com a vida dos próprios 
presos, nomeadamente os condenados a morte. Tal foi o caso de 
um dos directores do complexo penitenciário da Ilha de Sam 
Simom, Femando Lago Búa. 

Este indivíduo, em complicidade com o médico forense Francisco 
Bustelo e mais o tenente da Guardia Civil Francisco Rodríguez (a) 
O Rabioso adicava-se a insfundir, a cámbio de dinheiro, falsas espe- 
rancas de salvacom a homes que sabia de antemám iam ser fusi- 
lados, argalhando mesmo um simulacro de libertacom ou fuga 
consentida dos mesmos. Para que o negócio fosse mais floreciente 
procurava escolber as suas vítimas entre os condenados de certa 
solvéncia económica. "Era terrorífico aquilo -conta o comunista 
redondelám Manuel Barros-, porque sacaban de alí xente para 
matar, para 'Lei de Fugas'. O director da prisión de San Simón era 
ese tal Búa, a pesar de que tiña o título tamén de Director dos 
cárceres provinciais de toda a provincia de Pontevedra. Entonces 
estes homes dedicábanse a poñer en liberdade os presos anticipán- 
dolles que tiñan que dar unha cantidade determinada: dependía da 
economía... da situación de cada preso. A iso do anoitecer, pois, 
poñíanos na praia, onde a Garda Civil os collía e os traía para o 

cárcere de Redondela. Do cárcere de Redondela, pois, levávanos 
para a cuneta". 

Mais rico em detalhes sobre o mesmo assunto é o relato do 
autor anónimo de O que fixeron en Galicia: "Este personage -Lago 
Búa- fíxose íntimo amigo do médico do cárcere, Francisco Bustelo, 
e entre os dous emprenderon un lucrativo negocio aprovitándose 
dos presos que tiñan unha boa posición económica. Tratábase 
sinxelamente do tráfico cos detidos. Ao principio dedicáronse 
cautelosamente a explotar só aqueles presos que segundo as súas 
referencias ían ser liberados en breve. Aos que se achaban en tales 
circunstancias o Bustelo prometíalles xestionar a sú liberdade 
mediante algiin diñeiro que, segimdo dicía, sería preciso repartir 
entre varios funcionarios; o Lago Búa logo confirmaba a oferta do 
seu cómplice, que facía a función de 'gancho', e o detido axiña 
apuraba a súa familia para entregar as cantidades esixidas ou 
asinaba el propio os cheques necesarios. De seguida aqueles dous 
homes cobizosos ampliarom o seu negocio dedicándose a extraer 
importantes sumas aos presos endiñeirados, tivesen ou non proba- 
bilidades de seren liberados. Houbo un preso, home de dereitas 
por certo, o doutor José Ramón de Castro, a quen con promesas de 
liberación que nunca se cumprían, chegaron a quitar unha diñei- 
rada. Segundo parece, o doutor Castro asinoulles cheques por 
valor de corenta mil pesos. A partir destas disponibilidades econó- 
micas, o Bustelo e o Lago Búa tentaron con éxito a posibilidade de 
subornar efectivamente xuíces, maxistrados e autoridades dedi- 
cándose ao negocio en grande escala. Lago Búa ficara a mais coa 
contrata da alimentación dos presos do lazareto de San simón e ao 
mesmo tempo coa da cantina desta prisión". 

Como pode apreciar-se, de concedermos fidedignidade a este 
relato a rede dos extorsionadores estava bem montada, aprovei- 
tando a ampla marge de impunidade que fornecíam tanto o 
contexto de terror que se vivia como os próprios cargos, mesmo 
uniformados, que detentavam. Mas nom lhes valeu por muito 
tempo, neste caso. Poisque o tal doutor Castro conseguiu mover 
certas influéncias militares e o calote foi descoberto. Lago e Bustelo 
fórom presos, processados e executados em Janeiro de 1937, arras- 
tando trás de si na sua queda vários dos seus cúmplices das altas 
esferas, nomeadamente o capitám Gándara, xefe da Oficina de 
Orde Pública, e mais o tenente-coronel da Guardia Civil Macarrón 
Piudo, govemador militar da província de Pontevedra, que fórom 
destituídos. Salvou em troques a vida o tenente Rabioso -a quem 
estranhamente nom menciona esta versom anónima do episódio- 
ao parecer gracas á mediacom dos seus amigos da Falange, que o 
conseguírom tirar do cárcere e evitar o seu fusilamento. 

Enfím, casos como este nom fam senom pór de relevo a inde- 
fensom, mesmo extrema, em que os encarcerados se encontravam 
a respeito dos seus custódios. Porém, o desfecho aparentemente 
justiceiro da história nom deve chamar-nos a engano. É mais que 
provável que Lago Búa e mais Mosteiro fossem liquidados expedi- 
tivamente, a guisa de chivos expiatórios, para quitá-los do meio e 
evitar que a imundícia salferisse a persoeiros mais importantes que 
os que inevitavelmente resultárom cessados. Nom por acaso, a 
corrupcom e a podrémia abrangiam a totalidade das estruturas 
estatais emanadas do 18 de Julho e, como temos apontado noutro 
lugar, somentes fórom atalhadas quando o escándalo era de tal 
calibre que podia comprometer a image exterior do regime, ou 
também, naturalmente, quando as ambicons de determinadas 
personages corruptas eram consideradas desmedidas ou atentató- 
rias contra a sua suprema autoridade por parte do Caudilho. Aqui, 
no episódio que nos ocupa e a julgar por algumha das versons que 
sobre ele circulárom, parece ser que as autoridades franquistas 
figérom o possível por botar terra no assunto, apesar do qual se 
vírom obrigadas a adoptar as medidas anteriormente sinaladas. 
Seja como for, ao Lago Búa nom lhe valeu para livrar do paredom o 
ter sido colaborador estreito do general Mola em Pamplona nos 
primeiros dias da sublevacom'l 

Um outro feito que merece ser salientado e do que temos 
algumhas referéncias dispersas é a existéncia de cidadáns portu- 
gueses a colaborarem com as actividades repressivas das "esqua- 
dras do mencer" galegas e na vigiláncia de presos. Hai constáncia 
da sua presenca ao menos em Cangas do Morraco e no penal da 
Uha de Sam Simom. Provavelmente se tratase de indivíduos inte- 
grados na Legiáo Portuguesa ou outra instituigom similar das 
inerentes ao fascismo luso. De resto, a sua participacom nas citadas 
tarefas nom resulta surpreendente de termos em conta a estreita 
cooperacom que a ditadira salazarista mantivo com a sua homó- 
loga franquista neste e noutros terrenos. Lembremos que a passage 
de muitos fugidos galegos ao país vizinho na procura de acobilho 
se convertera para muitos deles (nom assi para outros, gracas a 
enorme solidariedade do povo portugués) numha trampa mortal, 
pois que tanto a Guarda Nacional Republicana como a Guarda 
Liscal, operantes na raia, tinham ordes estritas de entregarem os 
evadidos ás autoridades espanholas ou ás hostes da Lalange com o 
destino que cabia imaginar. Com sobrada razom, portanto, se tem 
qualificado nalgumha ocasiom ao Estado Novo como "o grande 
aliado de Lranco". 

E nom foi só Portugal. Deixando á parte a Alemanha nazi e 
mais a Itália fascista cujo concurso foi determinante para a vitória 

do Exército franquista na nossa guerra civil e cujos representantes 
políticos e militares tinham assento na base militar de Ferrol, em 
Vigo e noutras cidades galegas, outros países contribuírom 
também com o seu graocinho de areia á repressom do republica- 
nismo galego e conseguinte consolidacom do fascismo na nossa 
terra. Estou-me a referir a estados latinoamericanos como Argentina 
e outros, comandados por ditadores de diversa pelage, dos que se 
sabe que os seus consulados na Galiza colaborárom abertamente 
com os insurgentes, denegando acreditacons aos seus concidadáns 
filhos de galegos que buscabam refúgio na sua condicom de estran- 
geiros e nas correspondentes salvaguardas diplomáticas. Gracas a 
estas manobras, vários centos de "súbditos"argentinos dérom com 
os seus ossos na cadeia e muitos deles seriam recrutados á forca no 
Exército nacional. Radicalmente diferente foi, em troques, a atitude 
das autoridades consulares do Uruguai, México e Cuba. 

Para terminar este apartado adicado ás prisons digamos que 
nestas se distribuía, como "compensacom" á proibicom de intro- 
duzir imprensa de fora -mália o total alinhamento desta como o 
regime- o jomal intitulado Redención. Impresso nas tipografias da 
Prensa Católica, o seu inspirador nom foi outro que o jesuíta Pérez 
del Pulgar, fundador e presidente do Patronato de Redención de 
Penas por el Trabajo, de triste memória. Dirigido tanto aos presos 
como ás suas famílias, sustentava-se a base de subscricons "volun- 
tárias" de duas pesetas, hábilmente incentivadas mediante o bene- 
fício suplementar de duas comunicacons e um cartom postal por 
semana a que davam direito. Participavam na sua redaccom, além 
de turiferários do regime, alguns reclusos á procura do favor 
oficial. Quanto aos seu confidos, reiteravam a consabida latricada 
dos vencedores com a mistura de tópicos e andrómenas nacional- 
católico- falangistas ao uso. Também servia ocasionalmente de 
boletim oficioso das autoridades penitenciárias á hora de fazerem 
públicos os "logros" do seu plano de "reeducacom" dos penados 14 . 

Cumprida a condena mais ou menos longa, produzia-se a 
excarceracom e o preso, ou presa, tomava á vida civil. Reencontrava- 
se daquela com os familiares e amigos sobreviventes, com o bairro, 
aldeia ou vila de nascenca ou de adopcom, mas nom com a liber- 
dade. De maneira nengumha com a liberdade. Porque estar libre, 
ou seja nom encarcerado, na Espanha de Franco era "apresentar-se 
á Guardia Civil regularmente, ou ires a casa, e um ano despois, ou 
mais, ou menos, seres chamado a filas para fazer a mili de Franco, 
passando primeiro pola Caixa de Recrutamento, logo a um 
Batalhom Disciplinário de Soldados Trabalhadores Penados, como 
mínimo o tempo normal da quinta"; como também ver-se despe- 
dido do trabalho, ou inabilitado para exercer a profissom e confi- 

nado nas lindes de um determinado município durante anos e anos; 
atopar-se com os vizinhos de toda a vida aferrolhados pola fame, o 
terror e mais o siléncio; com o entomo que dera sentido ao próprio 
existir social e laboral desprovisto dos vínculos comunitário-afec- 
tivos de outrora, quebrados implacavelmente pola repressom; era, 
enfim, ser inscrito sem mais requilórios como CAR (católico apostó- 
lico romano) em diversas instáncias oficiais, nomeadamente as mili- 
tares; precisar, para poder circular polo território nacional, de um 
salvoconduto policial canda a correspondente certificacom parro- 
quial de ter cumprido o preceito pascual... e assi por diante. Nom 
surpreende, já que logo, a decepcom e o desánimo que, mesmo 
umha personalidade tam reja como a da Isabel Rios, se vé abocada a 
experimentar no momento da sua excarceracom: "Cando saio em 
liberdade o siléncio de Espanha impressiona-me fondamente. 
Ninguém di umha palavra sobre tanto crime e tanta dor. É como se 
realmente nom tivessem transcorrido quarenta anos de terror, ou 
como se tivéssemos estado mergulhados num sopor e perdido a 
memória". É a mesma impressom deprimente que encontra Garcia 
Durám na sua tomada de contacto com a realidade de extra-muros: 
"Ao dia seguinte viñeron os meus pais. ¡Que vellos estaban! Coca xa 
tiña máis cabelo branco que negro; e papá estaba moi delgado. 
Despois de abrazamos sentamos, e Coca, enxugando as bágoas e sen 
deixar de mirarme, dicíame: '¡Que cambiado estás! Ata a túa voz soa 
diferente. Falas... non sei como. ¿Pasaches moita fame? ¿Sufriches 
moito? Pobre filliño, e eu sen poder valerte' O meu pai gardaba 
silencio e mirábame. E os seus ollos, cunbrillo esmorecido, impresio- 
nábanme, dábanme pena. Sei o que pensaba: todo estaba perdido. 
Eu non podía volver á casa. O taller, embargado. Sen medios e tendo 
que traballar moi duro para mal comer. A miña nai mirounos aos 
dous". Até umha persoa de posicom social abastada e, portanto, em 
situacom bem menos angusfiosa -mália que nom isenta de perigo- 
como Ana M a Alvajar, na altura apenas umha adolescente afastada 
dos seus pais exiliados, tem deixado testemunho nas suas memórias 
de aquele ambiente de terror, miséria material e moral e mediocri- 
dade intelectual, mistura de quartel e sancristia, em que se conver- 
tera a vida cotiá da mam dos artífices da Victoria. E é que, como tem 
assinalado Nicolás Sánchez Albomoz , "em matéria de liberdade, o 
cárcere e a rua diferenciavam-se só num grau. Espanha inteira 
-deve-se recordar- era daquela umha imensa prisom" 15 . 

Os campos de concentracom e extermínio na Galiza 

Para além dos cárceres houvo em território galego campos de 
trabalhos forgados e campos de concentragom. Alguns destes 


44 

www.memoriahistoncademocratica.org 


O SISTEMA PENITENCIÁRIO FRANQUISTA NA GALIZA 


últimos eram em realidade armazéns de prisioneiros destinados a 
extermínio mediante fusilamento. 

Os campos franquistas em tempo de guerra respondérom a 
um duplo carácter. Por um lado, preventivo, na medida em que 
neles nom se cumpriam penas senom que serviam para intemar e 
classificar os membros do Exército Popular Republicano derrotado 
com vistas á depuragom de responsabilidades políticas. E, por 
outro lado, provisional, já que a sua perdurabilidade nom estivo 
regulamentada de maneira uniforme; antes ao contrário, fórom 
concebidos com mentes de caducidade determinada pola esséncia 
das suas funcons, estratégicas ou sociais, asegum os casos. De qual- 
quer jeito, e em opiniom de Javier Rodrigo Sánchez, supugérom 
um primeiro grilhom na cadeia depuradora sobre os combatentes 
anti-fascistas capturados "no sentido militar, intendente e estraté- 
gico (o intemamento, a classifícacom e mais o aproveitamento dos 
soldados reincorporados á frente), o funcional e económico (a 
formagom de esquadras de trabalhadores forgosos) e o moral e 
ideológico (a propaganda, a demagógia do trabalho, a reevangeli- 
zagom e a reeducagom como veículos para a 'regeneragom' do 
prisioneiro); a mais, no social (a imposicom de condicons de vida 
polo geral infraumanas, a repressom física directa e os assassinatos, 
a exigéncia de classificagom como direito emanado da lei da 
vitória). Fórom, portanto, lugares nom só de classificagom do 
persoal militar, mas também de exclusom, de aplicacom e impo- 
sigom da lei da vitória. E existírom mormente para prisioneiros de 
guerra, nom para penados". 

A orige dos campos remonta-se a Dezembro de 1936, pero 
nom seria até á primavera do ano seguinte que o sistema concen- 
tracionário alcancasse plena concretizacom. O seu ponto culmi- 
nante foi a criacom, em Julho do 37, da Inspeccom de Campos de 
Concentragom de Prisioneiros. Este organismo, com sede em 
Burgos e sob direcgom do coronel Martín Pinillos, tinha por 
missom a catalogacom dos prisioneiros a fim de estabelecer o seu 
grau de afecgom ou desafecgom ao Glorioso Movimiento. 
Distínguiam-se ao efeito quatro graus, em virtude da Orde Geral 
de Classifícacom do 11 de Marco de 1937: A (afectos), B (voluntá- 
rios nas fileiras republicanas sem responsabilidades político- 
sociais), C (inimigos da Pátria e do Movimiento Nacional, possíveis 
responsáveis do delito de 'rebeliom militar' ou dissidéncia sócio- 
política; dirigentes, xefes e oficiais do Exército Republicano) e D 
(responsáveis provados de delitos comuns). Nem que dizer tem 
que quem interessava especialmente identificar, com visos de 
vinganca e 'castigo exemplar' eram as persoas englobadas na cate- 
goria C, aquela "horda de assassinos e foragidos" alcados "contra o 

Exército Nacional" que na sua degeneragom arrastara "como 
menos culpáveis, uns velhacos enganados por umha propaganda 
infame". De entre eles, por certo, resultariam perseguidos com 
singular sanha os comissários políticos, quer dizer, o corpo de 
instrutores político-ideológicos dos combatentes do Exército 
Popular Republicano, a quem se atribuía, logicamente, a inocu- 
lagom da tal "propaganda infame" e que contou com numerosos 
representantes galegos, simbolizados se acaso pola figura do mais 
conhecido deles, o comunista Santiago Álvarez. 

Iniciabnente, o regime fascista tentou abrir um macro-processo 
de investigacom recadando informes sobre cada prisioneiro a fim 
de depurar as suas correspondentes responsabilidades, se as 
houvesse, ou, onde nom, proceder á sua libertacom. Mas o procedi- 
mento demonsbou-se inviável e, em consequéncia, os réus fórom 
obrigados a buscarem por si próprios os avais pertinentes que, 
ainda quando conseguidos, nom garantiam nem muito menos a 
excarceracom do investigado e o sobresseimento da causa. O caso é 
que, em tempo de guerra, toda a geografia espanhola se viu salfe- 
rida, aqui e acolá, de centros de reclusom, já fosse ao ar livre, com 
arames farpados, garitas de vigiláncia armada e cans encirrados, já 
baixo cuberto, em recintos escangalhados e anti-higiénicos. E ainda 
se havia incrementar o seu mimero de forma importante apartir de 
1939. Segundo algumha estimagom, chegariam a passar polos 
campos de concen tracom espanhóis ao longo de todo o período 
arredor de 700.000 persoas. De resto, o desmantelamento dos 
mesmos nom se ia realizar com a celeridade que as autoridades 
tinham previsto. Ainda em 1944, e por razons mais que nada rela- 
cionadas com a conjuntura internacional (a II Guerra Mundial), 
permaneciam abertos diversos recintos, baralhando-se mesmo a 
possibilidade de construír outros novos num seródio rexurdir do 
universo concentracionário franquista. Longa provisoriedade essa, 
a dos campos da Espanha da Victoria... 

E que dizermos das condicons de vida e regime disciplinário 
interno neles imperante? Pouco que o leitor ou leitora nom tenha 
imaginado já. Partindo do seu induvitável objectivo repressivo, os 
campos convertérom-se, como as cadeias, num grande instru- 
mento de humilhacom, sofrimento e, muitas vezes, também de 
morte para os ex-combatentesd do Exército Popular. A fame foi 
elemento quotidiano, como os maus tratos, as malheiras, o amore- 
amento e a imundícia, a engadir a um longo ronsel de penali- 
dades: "as sacas dos campos, os fusilamentos a plena luz do dia 
com os prisioneiros a formar, as 'grelbas' -quadriláteros de arame 
de espinho, onde os prisioneiros indisciplinados eram submebdos 
a fame e sede- os disparos de noite sobre dos prisioneiros e cousas 

mais mundanas como os piolhos, as enfermidades, as defecacons 
impossíveis por falta de água, em suma as condicons de vida de 
muitos campos onde a imprevisom dos mandos nacionales fijo da 
estadia dos prisioneiros um suplício". O repertório, porém, nom se 
esgota nas penúrias físicas, poisque a pretensom reeducativa, 
regeneradora e evangelizadora do sistema concentracionário 
-mais clara nos campos de trabalhos forcados pero mui difusa nos 
de índole meramente classificatória- comportava também 
elementos de humilhacom psicológica igualmente inerentes á 
violéncia estrutural do regime: "igadas e arriadas de bandeira 
[monárquica, naturalmente], formacons -duas vezes cada dia á 
parte das da distribuicom da comida- e mais actos públicos como 
as conferéncias 'religioso-patrióticas'"; a censura da correspon- 
déncia, a proibicom das visitas de familiares, registos, revistas, 
pescudas, "cursos de refutacom do marxismo", etc.; sem contar 
com os omnipresentes "servicos religiosos" a cargo do cura de 
turno. Buscava-se, em ressumidas contas, nom só castigar, mas 
dobregar e transformar o preso; destruír completamente a sua 
identidade 16 . 

Na Galiza está constatada a existéncia de campos de concen- 
tracom nas localidades a seguir: Cedeira, Ferrol, Muros, Rianjo, 
Camposancos, Ribadeu, Santa Maria de Oia e Celanova (abertos 
todos oito em 1937); Padrom, Santiago de Compostela-Lavacolba, 
A Corunha [dous na mesma capital], Póvoa do Caraminhal e 
Monteferro (em 1938-39); mais Noia, Betangos, Mugardos, 
Vilarbacú e Figueirido (em data indeterminada). Infelizmente é 
mui escassa e desigual a informacom que sobre eles possuímos. E 
nem sempre é doado esclarecer a sua fasquia, isto é, se se tratava de 
recintos estritamente classificatórios ou de campos de trabalhos 
forcados. Como em tantas outras ocasions, teremos que aguardar 
polo resultado de futuras investigacons a nos despejarem o pano- 
rama de sombras e de dúvidas. O que si sabemos é que o persoal 
recluído nestas instalacons foi na sua imensa maioria de proce- 
déncia foránea, nomeadamente asturianos, bascos, cántabros e, em 
geral, combatentes republicanos capturados quando a queda da 
frente Norte, entre Junho e Outubro de 1937. Muitíssimos deles 
seriam fusilados despois do seu internamento e subsequente 
conselho de guerra. Daí que, ainda non sendo apropriado assimilar 
sem mais o sistema de campos de concentracom franquista ao da 
Alemanha nazi- poisque tecnicamente fórom diferentes -o facto de 
vários daqueles terem funcionado como depósito de homes desti- 
nados ao matadoiro converteu-nos na prática em campos de exter- 
mínio. O de Camposancos seria, entre os da nossa terra, o de mais 
sinistra memória. 

Passemos revista agora ao estado dos nossos conhecimentos 
acerca de cada um deles. 

O chamado Campo de Concentragom de Presentados e 
Prisioneiros de Cedeira estivo ubicado nas instalacons de umha 
velha fábrica de salga, sobre da mesma praia da vila. Estivérom 
recluídas nele persoas provenientes de Astúrias capturadas quer 
em terra, no mesmo Principado, quer no mar, ao tentarem fugir por 
barco cara a Franga ou mesmo arribar nas costas do Norte da 
Galiza. A primeira quenda de presos chegou a princípios de 
Novembro de 1937. Transportados por mar até Ribadeu, passariam 
despois a Ferrol, daqui A Corunha para serem identificados e, 
finalmente, embarcados rumo a Cedeira no vapor Llodio. 

Neste campo funcionou umha Comissom Classificadora de 
Prisioneiros e Presentados que continuou os labores de identifi- 
cagom, filiacom e classificacom iniciadas n'A Corunha. Umha vez 
classificados, os prisioneiros eram transladados em grupos para 
serem submetidos a conselho de guerra polos tribunais militares 
permanentes actuantes em Astúrias. O translado fazia-se polo 
caminho de ferro até Leom, fazendo noite no campo de concen- 
tragom de Sam Marcos e continuando outravolta por trem até 
Oviedo ou Gijón, em cujos cárceres ficavam internados. A marge 
disto, o campo recebeu desde o primeiro momento esporádicas 
visitas de falangistas a seleccionarem presos que mais tarde "passe- 
avam". 

Tocante ás condicons do recinto, um informe da Inspeccom de 
Campos datado em Junho de 1938 afirmava o seguinte: 

"Antiga fábrica de salgazons abandonada em pésimas condi- 
gons situada na praia da vila. Consta de dous pavilhons com más 
cubertas e janelas, o que fai que penetre a água, o ar e mais a areia. 
Arrodeados de outras fábricas de salgazons. 

"Comunicacons.- Estrada de segunda categoria a 17 Km. da 
geral com enlace em Mera. 

"Capacidade.- Cento oitente e nove homes. 

"Água de beber.- Nom tem producom de águas e a de beber 
hai que trae-la em baldes em péssimas condicons higiénicas. 

"Água de asseio.- Utiliza-se a de um regato que passa perto do 
campo e está mui contaminada com detritus orgánicos. 

"Retretes.- Nom existem e os excrementos recolhem-se 
durante o dia em fojas e pola noite em recipientes que se livram 
pola manhá. 

"Enfermaria - Nom existe e os enfermos evacuam-se ao Hospital 
Militar de Ferrol. 

Ressumo.- Este campo pola sua escassíssima capacidade e 
polas péssimas condicons higiénicas deve desaparecer e os prisio- 


48 

www.memoriahistoncademocratica.org 


O SISTEMA PENITENCIÁRIO FRANQUISTA NA GALIZA 


neiros que nele existem actualmente, que som trescentos quatro, 
sejam transladados a outros campos". 

Bastantes destes prisioneiros, em número ainda nom determi- 
nado e pendente de investigacom, seriam executados. E a pergunta 
a seguir é: eram traídos de volta a Cedeira logo do conselho de 
guerra em Astúrias? Diria-se que si, pois segundo alguns teste- 
munhos orais os fusilamentos tinham lugar no cercano areial de 
Vilarrube (concelho de Valdovinho), onde posteriormente se ente- 
rravam os cadáveres. Ao parecer também se registárom mortes por 
doencas relacionadas com as más condicons do campo e mesmo 
algum suicídio. No Registo Civil de Cedeira constam as defuncons 
de Silvino Méndez Blanco, acaecida entre as 19 e as 20 horas do dia 
27 de Fevereiro de 1938 a consequéncia de asfíxia por imersom, e 
de Miguel Rodríguez García, ás 7:10 horas do 21 de Setembro de 
1938, produzida por hemotise de orige tuberculosa. Ambos os dous 
eram asturianos: o primeiro natural de Avilés, filho de Tomás e 
Adela, de 25 anos, solteiro; o segundo de Gijón, de 21 anos. 

Em Julho de 1938 havia no campo de Cedeira, segundo fontes 
oficiais, 304 presos, o que supunha um 67% de sobreocupacom 
sobre a sua capacidade real. 

O campo de concentracom de La Escollera (Ferrol) situava-se 
dentro do perímetro da base naval, na zona popularmente conhe- 
cida como "O Dique". Ali fórom dar com os seus ossos as dotacons 
de marinharia e inúmeros paisanos apreixados com o galho da 
sublevacom militar na cidade departamental e unidades navais 
anexas. Adicionalmente, habilitárom-se como prisons flotantes o 
correio da Companhia Transmediterránea Plus Ultra e mais o 
vapor Génova. 

Também fórom conduzidos a este campo as tripulacons dos 
cargueiros e pesqueiros republicanos capturados pola Marinha 
fascista no Cantábrico, com vistas á sua classificacom e, no seu 
caso, submetimento a conselho de guerra. 

Durante a II Guerra Mundial diversos marinhos de guerra de 
nacionalidade alemá, cujos buques foram afundidos ou inutilizados, 
permanecérom alojados neste campo -supom-se que em condicons 
bem mais benignas que os prisioneiros de guerra republicanos- até á 
sua repatriagom. Para além disso, a presenga de adestradores e 
conselheiros militares nazis na base ferrolá foi mui relevante durante 
os anos da guerra civil, como mais adiante comentaremos. 

O campo de concentracom de Muros de Sam Pedro abriu as 
suas portas em Novembro de 1937 com a chegada das primeiras 
remessas de presos asturianos. Procediam do porto d'A corunha e 
fórom transportados até á ria muradá por autobús e a bordo do 
vapor Llodio. 

Ubicado nuns galpons mesmo á beira do mar, este recinto nom 
aparece mencionado no informe da Inspecgom de Campos de 
Junho de 1938, o que fai suspeitar que daquela já tivesse sido clau- 
surado. Segundo dados do Registo Civil da vila, produziu-se ali o 
falecimento de tam só um interno, por causa de hemorrágia cere- 
bral. Chamava-se Pedro Boto Riesgo e era natural de Santa Marina 
(Oviedo), de 75 anos. Finou ás 7:45 horas do 17 de Janeiro de 1938. 

Desconhecemos polo momento se se registárom execucons 
extra-legais, quer dizer, "passeios" de reclusos deste campo. 

Igualmente instalado no prédio de umha antiga conserveira, e 
á beira da ria de Arousa, o campo de concentragom de Rianjo 
chegou a acolher mais de mil prisioneiros procedentes da praca de 
touros de Gijón. Arribárom ali a bordo do vapor Alfonso Serra a 
finais de 1937. Em Junho de 1938, porém, já só quedavam 72 apesar 
de a capacidade do recinto estar estimada em 572 pracas. 

Os equipamentos do recinto consistiam numha enfermaria com 
quinze camas, seis retretes e subministro de água potável. Esta última 
achava-se racionada, ao ponto de os presos passarem sede. Para além 
disso, quatro dos excusados ficárom logo inutilizados, polo que 
houvérom de ser subshtuídos por fojas; e na enfermaria os doentes 
que nom tinham acesso a umha das quinze camas dormírom no 
cham de cimento até que os paisanos do lugar lhes levárom palha. 

A vida no interior do campo iniciava-se ás sete da manhá sob 
toque de diana. Despois icava-se a bandeira e cantava-se o Cara al 
Sol. Á parte das duas horas de passeio de manhá e outras tantas de 
tarde, seique havia também umha hora de sessom gimnástica diri- 
gida polo jogador do Sporting (e preso) Armando Quirós. A vigi- 
láncia corria a cargo de soldados e, em aplicacom da política de 
redencom de penas polo trabalho -da que mais tarde se falará- 
alguns reclusos "voluntários" participárom nos trabalhos de 
recheio do porto. Quanto aos envios de comida e outros petrechos 
procedentes dos familiares, a miúdo eram interceptados e o seu 
contido mirrado pola depredacom dos guardas. 

Segundo dados do Registo Civil da localidade falecérom neste 
campo doze persoas. Nom obstante devérom ter sido muitas mais, 
se engadimos aos mortos por enfermidade os "passeados" polos 
falangistas, dos que existe constáncia e cujo número e identifi- 
cagom persoal nom figuram nas estatísticas oficiais. 

Prendida na memória de alguns superviventes fica a atitude 
solidária da populacom da contorna, a mais do comportamento 
relativamente humanitário de algum suboficial de guarda. 

Os catro campos citados som os únicos de entre os perten- 
centes á província d'A Corunha para os que contamos com 
algumha informacom, como se bota de ver bem concisa. Diferente 

é o caso do campo de concentracom de Camposancos, situado no 
concelho pontevedrés d'A Guarda. A parte de algum testemunho 
oral, dispomos de dados relativos a diversos conselhos de guerra 
colectivos que nele se celebrárom, com destaque para a compo- 
sigom dos tribunais julgadores, os nomes dos encausados e as 
penas impostas. 

Os devanditos conselhos, ou julgamentos-farsa, tivérom lugar 
durante os meses de Junho, Julho e Agosto de 1938 e fórom presi- 
didos polo tribunal militar permanente (sic) n° 1, procedente de 
Gijón. Achava-se este composto polas seguintes personalidades: 
comandante de cavalaria Luís de Vicente Sasiaín (presidente); 
capitám de infantaria Manuel Toimil Pérez, tenente de infantaria 
Juan Martínez Pérez, alferes da Guarda Civil Elías Losada 
Fernández (vogais); capitám honorífico do corpo jurídico militar 
Julio García Rosado (relator); alferes honorífico do corpo jurídico 
militar Guillermo Rodríguez Quirós; capitám de infantaria Amable 
Cervinho (defensor) Por certo que, trás a sua participacom em 
diversos os conselhos de guerra em terras asturianas, os devan- 
ditos militares transladárom-se a Camposancos sem ter sequera 
concluído a sua missom punitiva na regiom vizinha (de facto 
tivérom de ser substituídos ali por outro tribunal, o n° 3), o que 
pudera ser indicativo da importáncia atribuída aos processos que 
se estavam a ventilar no intre na Galiza. Nom seria de estranhar, 
com efeito, que entre os aqui encausados figurassem numerosos 
quadros e responsáveis político-militares do regime republicano 
recém abatido no Norte, como parece sugerir a alta percentage de 
penas de morte ditadas. 

A maioria destes homes foram apreixados em alta mar polas 
imidades da Marinha fascista ao tentarem ganhar as costas fran- 
cesas a bordo de barcos pesqueiros e de carga. A quase totalidade 
deles eram naturais ou vizinhos de Astúrias e do Norte das provín- 
cias de Paléncia e Leom, havendo assi e tudo ims poucos galegos, 
cántabros e bascos. De entre os galegos, alguns foram desertores do 
Exército de Franco passados ás fileiras republicanas; outros prova- 
velmente tivessem combatido pola República nos batalhóns de 
obreiros galaicos organizados em Astúrias e em Euskadi nos 
primeiros meses da guerra. Seja como for, a todos lhes tocou 
comparecer nalgum dos trinta e um conselhos de guerra cele- 
brados em Camposancos dos que se tem constáncia certa (segundo 
alguns indícios puderom ter sido mais, prolongando-se as sessons 
durante os meses a seguir de Agosto do 38, pois que certos teste- 
munhos orais falam de até seis conselhos de guerra diários, trés 
pola manhá e trés pola tarde, com quendas de a vinte presos em 
cada um). A estatística destes trinta conselhos é a seguinte: 

► Total de prisioneiros encausados: 527. 

► Condenados a pena de morte: 225 (42,69%). 

► Fusilados: 171 (32, 44%). 

► Comutada a pena de morte: 54 (por cadeia perpétua). 

► Condenados a cadeia perpétua: 84 (26, 18%). 

► Condenados a vinte anos: 118 (22, 39%). 

► Condenados a quinze anos: 51 (9,67%). 

► Condenados a doze anos: 9 (1,70%). 

► Condenados a menos de dez anos: 3 (0,56%). 

► Absolvidos: 37 (7,02%). 

► Falecidos na prisom: 8 ( de tuberculose pulmonar, meningite 

tuberculosa e outras doencas, cifra provisória e pendente de 

confírmacom). 

A execucom dos condenados a morte tivo lugar em diversos 
pontos da geografia galega: Pontevedra (no Km 1 da Avenida do 
Uruguai), Vigo (habitualmente na fortaleza do Castro), Tui, a Ilha 
de Sam Simom, Ourense (no quartel de Sam Francisco), Celanova 
(provavelmente na prisom e campo de concentracom)...; se quadra 
também noutros lugares. Despois de cada conselho de guerra, os 
réus eram transladados ao ponto de destino, fusilados em 
pequenos grupos e enterrados nos cimetérios das respectivas loca- 
lidades. Tal parece que as autoridades franquistas, polas razons 
que fosse, nom tivérom interesse num macro-fusilamento massivo 
semelhante ao dos marinheiros do encouracado Espanha em 1936 
(bem que neste último caso os condenados compartilharam um 
mesmo e único conselho de guerra). Em troques, e como contiapar- 
tida, resulta rechamante o nutrido de algum dos piquetes encarre- 
gados das execugons, nomeadamente aquel que exerceu a sua 
sinistia funcom no dia 21 de Marco, no ourensano quartel de Sam 
Francisco, contra tieze prisioneiros: "Para a execucom -estabelecia 
a autoridade militar competente- dispom-se que tenha lugar no 
dia 21, ás sete horas, na explanada do quartel de Sam Francisco, en 
cujo quartel (sic) estará instalada a capela, onde ingressarám os 
réus ás quatro horas. Os sacerdotes que lhes ham prestar os auxí- 
lios espirituaus serám os que designar o encarregado de assuntos 
eclesiásticos militares desta província, capelám 1° dom Agustín 
Mosquera Gil. O piquete encarregado de cumprir a sentenca estará 
composto de 52 indivíduos ao mando de um suboficial, cuja forca 
será designada polo Excmo. Sr. Governador Civil de entre os 
componentes do instituto da Guardia Civil e corpo de Seguranca". 

Como nom podia ser menos, o amargo recordo de Camposancos 
calhou fondo na memória popular. Um supervivente de aqueles 
trágicos dias, o comunista redondelám Manuel Barros, preso na 

altura em Sam Simom, evocava nom hai muito umha de tantas 
operacons de extermínio de homes novos na plenitude da sua vida 
de que ele mesmo foi testemunha: "Entonces chegaron uns conde- 
nados a morte de aí, do norte. Chegaron unha serie de asturianos, 
vascos e santanderinos condenados a morte. Colleron un barco 
cando marchaba para Francia, e entonces trouxéronos para 
Camposancos. E de Camposancos, pois, trasladaron a todos os 
condenados a morte para distintos cárceres, entre eles o lazareto. 
Había alí trinta, de onde mataron a seis". 

Para terminar estes apontamentos respeito a Camposancos, 
acrescentemos que os 527 prisioneiros processados nom consti- 
tuíam a totalidade da populacom reclusa do campo. Esta ascendia 
em Julho de 1938, isto é, em plena fogage dos conselhos de guerra, 
a 1076 internos, que sobardavam num 22,55% a capacidade oficial 
das instalacons, cifrada em 878 pracas. 

Dos restantes campos de concentracom em território galego, e 
deixando de momento á parte os campos de trabalho em sentido 
estrito, só temos informagom do de Celanova, abordado pola 
monografia de Rodríguez Teijeiro Longa Noite de Pedra no 
Convento de San Salvador. Também ali os asturianos fórom 
maioria: 870 frente a tam só 42 do país em 1938, mália num prin- 
cípio ter acolhido a cadeia numerosos presos galegos de todo a 
comarca limiá. As condicons de amoreamento, insalubridade e 
fame eram as habituais. Conhece-se a existéncia de ao menos um 
álbum de prisom, confeccionado polo prisioneiro astur Luis 
Alonso Sánchez com textos e desenhos da sua autoria e da de 
outros reclusos. Até onde sabemos, celebrárom-se certames literá- 
rios entre a populacom reclusa, polo menos durante o ano 1940 17 . 

O franquismo nom se contentou com encarcerar e fusilar 
massivamente os seus opositores. Também se aproveitou avondo- 
samente do trabalho forcado dos presos políticos sob umha diver- 
sidade de fórmulas que oscilam entre a escravatura pura e simples 
e as corveas ou searas própias da servidume medieval. 

Um gigantesco entramado de exploracom de mam de obra de 
balde botou-se a andar apartir da concesom aos prisioneiros de 
guerra e presos políticos do "direito a trabalhar" (Decreto de 28 de 
Maio de 1937), entendido, era-che boa, como "direito-obriga". A 
verdade é que, por muito que as autoridades do regime se empen- 
hassem em salientar as presuntas vantages derivadas do facto de 
os reclusos se manterem polos seus próprios meios auxiliando, de 
passage, materialmente as sua famílias desvalidas, o objectivo 
fundamental a perseguir era livrar o Estado da enorme carga 
económica que supunha a populacom carcerária. E, paralelamente, 
utilizar "a sua forga de trabalho como método de castigo, de 

expiacom de pena e, mais que nada, como forma de gerar um bene- 
fício material para o Estado, crucial nestes momentos em que era 
necessário fazer frente ao esforco de guerra". Assi as cousas, o 
projecto tomou corpo com a criagom, em Outubro de 1938 do 
chamado sistema de Redengom de Penas polo Trabalho, em 
opiniom de Francisco Moreno "umha espécie de bengom dos 
trabalhos forcados na que iam da mam a maquinária repressiva do 
regime com os princípios 'reeducadores' do nacional-catolicismo". 
A ideia era clara: dado que os vencidos foram os causantes da 
guerra e toda a sua sequela de desgracas, que reconstruíssem eles o 
destruído e fossem, por umha vez nas suas vidas, úteis a Espanha. 

O tal sistema, e com ele o Patronato que lhe deu acobilho, foi 
ideado polo jesuíta Pérez del Pulgar no meio da contenda bélica. Nele 
fundiam-se o objectivo declaradamente económico (a exploracom de 
forca de trabalho a preco de riso, ou mesmo gratuíta) com o religioso 
ou ideológico-propagandístico: o labor de apostolado em favor da 
melhora espiritual e política dos presos ou, o que vem sendo o 
mesmo, a erradicacom das ideias "marxistas" e a sua substituicom 
polas católicas, numha indissimulada operacom de repressom ideo- 
lógica sem contemplagons. Claro que nom tudo ia ser jauja: os 
macons e os comunistas ficavam expressamente excluídos de tam 
salvífico benefício (o mesmo que... os estraperlistasü); e os que 
tentaram fugar-se [surpreendidos em flagrante] ou cometeram un 
novo delito com posterioridade á condena passavam directamente a 
desempenhar os trabalhos mais duros sem direito a jomal nengum. 
E para que ninguém se despistasse, desde Novembro de 1940 foi 
requisito imprescindível para reduzir dias de condena ter alcancado 
um certo nível de instrucom cultural e religiosa, o que, falando em 
prata, significava ter que aprender obrigatoriamente a doutrina cató- 
lica impartida polos capeláns. Em 1944 o Código Penal acabaria 
sancionando a ampliacom dos benefícios do sistema aos presos 
comuns, o que indirectamente vinha redundar na pretensom do 
regime de que nom existiam na Espanha nacional presos políticos. 

Tocante ao salário que previa o Patronato (rebaptizado Patronato 
Nuestra Señora de la Merced em 1942), era de duas pesetas diárias, 
das que 1,50 eram requisitadas em conceito de mantenca. Os 50 
céntimos restantes entregavam-se ao preso no fim da semana. Se 
este era casado (pola Igreja, claro está), o jomal ascendia a 4 pesetas, 
mais umha peseta adicional por cada filho menor de quinze anos. 
Em qualquer caso, longe das 10 pesetas de salário médio oficial- 
mente vigentes em 1936. 

O sistema de Redencom de Penas polo Trabalho comecou a 
aplicar-se no primeiro de Janeiro de 1939. Segundo algumhas esti- 
macons, o número de prisioneiros atingidos a finais desse ano era 

tam só de 12.781: um 4,56% do total; por 18.739, ou seja, um 6,69% 
em 1940. Mas para o Outono de 1943 o Boletim Oficial da Direccom 
Geral de Prisons apontava já 44. 925 presos, sendo 2.170 deles 
mulheres e 540 militares profissionais. Nessa altura havia 5.850 
reclusos enquadrados nas Colónias Penitenciárias Militarizadas. 

O regime de trabalhos forgados sujeito aos auspícios do 
Patronato apresentava, em linhas gerais, cinco ou seis modali- 
dades. A primeira era a dos Batalhons Disciplinários de Trabalha- 
dores ou, abreviadamente, Batalhons de Trabalho. Predominava 
neles o aquel de castigo por riba da "redencom" e eram ponto de 
destino quase obrigado dos classificados como desafectos na sua 
passage prévia polos campos de concentragom, assi como dos 
mogos de recrutamento igualmente catalogados como desafectos 
polas Juntas Locais de Classificacom, que fórom condenados a 
recuncar no servigo militar durante trés anos mais, agora no 
Exército de Franco. A sua forca de trabalho era cedida ou alugada a 
empresas privadas a preco de saldo, com o conseguinte negócio 
tanto para elas como para o Estado subministrador. As condicons 
laborais adoitavam ser duríssimas e a mortalidade, por fame, frio, 
doencas, esgotamento ou torturas, alta. 

A segunda modalidade achava-se representada polos 
Trabalhos em Regions Devastadas, consonte o Decreto do 
Ministério do Interior de 25 de Marco de 1938. Em 1940 seique se 
encontravam empregados nestes trabalhos 2.034 presos, que se 
elevárom a 4.075 em 1943. 

A terceira modalidade era a das Colónias Penitenciárias 
Militarizadas, argalhadas 'para "benefício moral" dos penados e, 
sobretudo, para benefício do Estado e de determinadas empresas. 
Respondiam ao critério de utilizar o trabalho dos prisioneiros sob 
pretexto de compensar as "crescentes quantidades" que o govemo 
destinava aos cárceres; e a militarizacom do servico justificava-se 
polo facto de os penados estarem a purgar a sua culpa em lugares 
situados longe das cadeias. Muitos destes trabalhadores fórom 
empregados em obras hidráulicas em regime de prática servi- 
dume, do que tirárom especial proveito umhas oligarquias agrárias 
tradicionalmente reticentes a contribuírem á financiacom de uns 
trabalhos de que eram as primeiras beneficiárias. 

Mais frequente era, contudo, a exploracom de mam de obra 
procedente dos Destacamentos Penais. Compunham estes destaca- 
mentos grupos mais ou menos numerosos de prisioneiros que 
eram contratados por entidades públicas, eclesiásticas ou, mais 
frequentemente, privadas. Os empresários a tirarem mais lucros 
destes operários á forga fórom os do ramo da construgom (por 
exemplo San Román e Banús, principais adjudicatários das obras 

do Valle de los Caídos e com prometedor futuro, ao menos o 
segundo, no sector hostaleiro a desenvolver em fases posteriores 
da Ditadura). Também se beneficiarom as empresas mineiras, 
como as adicadas á extraccom de wolfrámio no nosso país. 

Os Obradoiros Penitenciários constituíam umha fórmula de 
trabalho forcado no interior mesmo das cadeias. Criados em Abril 
de 1939, adicavam-se a labores de artes gráficas e carpintaria, entre 
outras. Construíam móveis para o Auxílio Social, bancos para 
igrejas, crucifixos para escolas... 

Finalmente, existiam dentro dos presídios o que se conhecia 
como Destinos, quer dizer, trabalhos de mantimento nos seus 
diversos tipos: enfermaria, cozinha, economato, padaria, barbearia, 
escola, limpeza, fontanaria, elecbicidade, alvanelaria, carpintaria, 
escritórios, monaguilbo, etc. 

Na nossa terra estivérom representadas várias destas modali- 
dades, nomeadamente os Batalhons Disdplinários, os Destacamentos 
Penais e mais os Destinos; e pode que algumha mais da que ares- 
tora nom temos notícia certa. A primeira categoria responde o 
Batalhom 28 (4 a companhia) com sede em Compostela empregado 
na construcom do campo de aviacom de Lavacolha. Também, com 
toda provabilidade, o popularmente conhecido como campo de 
trabalho de Monteferro. 

Do primeiro temos um testemunho oral emprestado por um 
dos seus integrantes, Pedro Gómez González: "Ali cometérom-se 
as canalhadas mais grandes; aquilo mandava-o um comandante de 
Engenheiros, o home mais desalmado que conhecim. Trabalhávamos 
oito horas cada Batalhom, um pola mahá e outro pola tarde. Para 
isso, o Batalhom da manhá tinha de estar formado ás cinco. 
Davam-nos um cacolo de café e levavam-nos formados de cinco 
em cinco e colhidos das mans... Tínhamos que percorrer trés kiló- 
metros antes de chegarmos ao choio. O outro Batalhom entrava ás 
treze horas, até ás nove da noite. Quando nos davam a ceia, couves 
cocidas, eram já as onze da noite. O trabalho era abafante: tínhamos 
que cavar e carregar oito ou dez vagonetas de metro e meio de 
terra, e havia que levá-las por umha via, para irmos achancando 
uns outeiros. Roupa davam-nos mui pouca, e dinheiro nengum, a 
pesar de que aquelas obras as levava um contratista. Quando fugia 
algum companheiro, castigavam-nos a fazer instrucom logo do 
trabalho. Dous paisanos meus fugírom, e despois lérom-nos no 
'parte' que os pilhara a Guardia Civil na Estacom de Leom, pero 
fixo que os matárom, porque ninguém soubo mais deles. A um 
outro paisano de meu, de Villaralto, Alfonso Luna, zoscárom-lhe 
com um pau que tinha umha pontinha e cravárom-lha no braco. 
Quando o levárom ao hospital de Santiago, morreu ao dia seguinte. 

vítima de umha gangrena. Passava-se muita fame. O coitado a 
quem a famüia nom lhe mandasse algo, estava condenado a morte. 
Acobilhavam-nos numha antíga fábrica de curtir peles, atíavés de 
cujo teito, pola noite, víamos as estrelas, aterecidos com o frio. O 
comandante ria ao ver-nos e chamava-nos 'filhos da Pasionária'. 
Muitos companheiros já nom podiam trabalhar, porque nom 
tinham forcas para andar e esvaíam-se". 

Verbo do campo de Monteferro (Nigrám), sabe-se que foi 
criado em 1938 com o objectivo de fazer a estrada até ao cume e 
instalar um campo de tiro e de baterias de canhons. A vigiláncia 
dos presos e instalacons corria a cargo da Falange e mais o Exército 
e o número de tíabalhadores flutuava segundo as épocas. Em Maio 
de 1938 eram vinte, todos eles com ofício reconhecido mália que 
com distinta qualificacom: 4 marinheiros, 4 jornaleiros, 2 lavra- 
dores, 2 alvanéis, 5 peons, 1 fontaneiro, 1 sapateiro e 1 cabo da 
Armada. Algo mais da metade (11) eram galegos, com predomínio 
absoluto da Galiza litoral; o resto eram bascos (4), castelhano- 
leoneses (2), de Madrid capital (1), asturianos (1) e estremenhos (1). 
Seique ao remate da guerra fórom enviados também a trabalhar ao 
campo diversos soldados que estiveram luitando na frente no 
bando nacional Com toda provabilidade trataria-se de recrutas 
considerados desafectos ou pouco fiáveis, o que corroboraria o 
carácter de batalhom disciplinário a que parece responder o enqua- 
dramento dos penados. 

Quanto ao regime laboral, ajustava-se ao seguinte horário: 
diana ás seis da manhá, limpeza de seis a sete, almorco ás sete, 
trabalho de oito a doze e de umha a cinco da tarde (com jantar á 
umha), toque de süéncio ás dez da noite. Os domingos eram consi- 
derados dias "francos", polo que a diana se retrassava até ás oito da 
manhá. Isso si, havia que assistir obrigatoriamente á missa das dez 
e meia. 

Acham-se recolhidos ao menos um par de testemunhos orais 
referentes ao campo de Monteferro de outros tantos vizinhos do 
concelho de Nigrám: José Areal, ex-preso político, e Joam Manuel 
Alonso (a) O Reino, ex-soldado e combatente á forca no Exército de 
Franco. Lembra o primeiro que "antes para subir 'o monte había 
que ir por un carreiriño pequeno, despois da guerra viñeron presos 
de fóra a facer a estrada e tamén a montar as baterías de canóns, 
non había ninguén de aquí, eran de Bilbao, de Castela, algún de 
Moaña, lémbrome ben dun de Vigo que morreu abrindo 
caminhos". Como pode notar-se, a sua apreciacom sobre a proce- 
déncia dos penados após 1939 nom é de tudo coincidente com que 
vünos mais arriba, relatíva ao ano 38. Mas deve ter-se em conta que 
a composicom geográfica dos integrantes do batalhom bem pudo 

ter variado com o tempo. Também pode querer indicar o decla- 
rante com a expressom "non había ninguén de aquí" que nengum 
dos penados era propriamente de Nigrám ou da comarca do Val 
Minhor. Seja como for, das suas palavras desprende-se a dureza do 
regime de trabalho, ao ponto de ter ocasionado a morte de um dos 
operários. 

O segundo testemunho é o de um home que conheceu de 
perto o campo e o regime de trabalhos forcados despois da sua 
passage polo Exército franquista, onde nom se deveu amostrar 
mui entusiasta da Causa Nacional: "Había que ir traballar a 
Peinador para monta-lo aeroporto, a Monteferro, a face-las bate- 
rías ou estradas, ¡a traballar gratis!, ¡a pico e pala!. Eu fun un día 
de prestación despois da guerra a facer as baterías de Panxón e 
tamén era para abrir a estrada que leva ó cumio, o que máis 
había traballando eran presos de fóra, que os tiñan alí a pico e 
pala". 

Notável presenca tivérom também na Galiza os Destacamen- 
tos Penais, o contributo laboral dos quais podia ser requerido 
polas empresas sempre que se tratasse de reclusos condenados a 
penas inferiores a doze anos e um dia. Como tem apontado Vítor 
Santidriám, "O labor realizava-se fóra das prisións, cando os 
presos eran traballadores especializados que ían a localidades 
onde había garantías de vigilancia e seguridade. Por outra 
banda, era obrigatorio que os reclusos pasasen a noite na prisión, 
ainda que podían comer no traballo, quedando prohibido todo 
contacto con outro tipo de obreiros (...) En Galicia concentrá- 
banse en tres centros: cen traballadores para a empresa A. 
Mallorquín en Tuiriz (Lugo); quince estaban destinados no 
destacamento do Seminario de Ervedelo (Ourense), a cargo do 
Bispado e, finalmente, havía douscentos cinquenta no destaca- 
mento de Silleda, en Fontao-Carbia, a cargo da empresa D. L. 
Pastora. Nas minas de wolfrámio de Casaio tamén houbo traba- 
lladores penados". 

Particular releváncia revestiu, no tempo da II Guerra Mundial, 
a aplicacom desta modalidade de trabalho forcado nas famosas 
minas do Fontao (actualmente concelho de Vila de Cruzes). O 
wolfrámio que delas se extraía constituía um importante rubro de 
exportacom com destino um tanto escuro, pois hai indícios de que 
era subministrado a um ternpo, por via legal ou ilegal, a ambos os 
bandos contendentes (lembre-se que o emprego deste mineral era 
vital para a fabricacom de armamento). Para além disso, e um tanto 
ironicamente, seria no mesmo destacamento penal das minas que 
se iniciasse a reorganizacom dos socialistas e comunistas galegos 
-por cadansua parte- na imediata posguerra, apartir da confor- 

magom de células clandestinas entre os penados durante os 
primeiros anos quarenta. O jomalista e ex-combatente republicano 
Raimundo García Domínguez (a) Borobó foi testemunha excep- 
cional do processo. Como também o foi Ramom de Valenzuela 
-trabalhador ele mesmo por um tempo nas minas- e se quadra o 
cenetista Luís Costa (a) Juan García Durám, que igualmente por ali 
passou. Tanto este como outros aspectos relativos ás actívidades da 
empresa mineira (estraperlo, trapicheos vários...) e ás condicons de 
vida dos trabalhadores (regime de trabalho, sobressoldos que 
percebiam asegum a sua conduta laboral, possibilidade para 
alguns de viverem com as suas famílias em barracons á parte; 
pernocta dos penados nas instalacons do complexo mineiro em 
contravencom da normatíva vigente, etc.), tenhem recebido trata- 
mento literário em obras de ficcom, nomeadamente Era tempo de 
Apandar, do devandito Valenzuela, e La balada del wolfram, de J. 
Farinha Jamardo. 

Finalmente, outras obras e trabalhos fórom realizados por 
presidiários galegos em regime nom de tudo esclarecido. Assi, por 
exemplo, alguns dos reclusos da Uha de Sam Simom laborárom na 
fábrica textil propriedade de José Regojo (outro dos beneficiários 
do negócio da exploracom de mam de obra forcada a baixo custo, 
a mais de fornecedor do Exército franquista) em Redondela; 
mentres outros colaboravam na construcom da estrada Vilaboa- 
Sam Adriam de Cobres, e outros ainda -estes si em actividade 
plenamente tipificada- nas oficinas e labores de mantimento do 
penal: isto é, em destinos. Também se erigiu com participacom de 
forga de trabalho penal a ponte da Uha da Toja, o mesmo que as 
instalagons do aeroporto de Peinador. E tragarom-se diversas 
calgadas e estradas, entre as quais a popularmente chamada 
"estrada dos presos" nas cercanias do cimetério de Sam Amaro em 
Pontevedra 18 . 

Como é sabido, a longa sombra dos trabalhos forgados e 
campos de concentracom perseguiu os republicanos galegos até 
mais alá dos Pirineus. Como tantos outros anti-franquistas espan- 
hóis, muitos dos nossos paisanos a passarem a fronteira trás a 
queda de Catalunha, em Fevereiro de 1939, fórom internados em 
campos de concentragom franceses e norte-africanos, quando 
nom integrados á forga nas Companhias de Trabalhadores 
Estrangeiros (empregados nas indústrias de guerra e estratégicas 
em vésperas da invasom alemá) ou na Legiom Estrangeira. Um 
feixe deles acabaria, mesmo, nos campos de extermínio nazis 
(nomeadamente Mauthausen). Porém essa é outra história que 
cai fora do campo de análise do universo concentracionário fran- 
quista. 

Notas 

^Francisco Moreno: "La represión en la posguerra", em Santos Juliá (coord.): 
Víctimas de la Guerra Civil. Madrid, Temas de Hoy, 1999, pp. 288 e ss. A fonte 
oficial aludida é o Breve resumen de la obra del Ministerio de Justicia por la pacifi- 
cación espiritual de España, publicado em 1946. 

2 Para os diversos aspectos tratados até aqui neste apartado, vid. Gregorio Sanz: 
Uno de tantos. Cinco años a la sombra. A Corunha-Sada, Eds. do Castro, 1986, pp. 
63, 67 e 111 (a esta última corresponde a alusom á cura de repouso no sanatório); 
Xerardo Díaz Fernández: Os que non morreron. A Corunha-Sada, Eds. do Castro, 
1985 (2 a ed.), pp. 21 e 24; Antonio Caeiro e outros: Aillados: a memoria dos presos 
de 1936 na illa de San Simón. Vigo, Ed. Ir Indo, 1995, pp. 20 e 256; Juan García 
Durán: Pola hbertade. A loita antifr anquista de Luís Costa. Vigo, Eds. A Nosa Terra, 
pp. 87 e 88; Ramón de Valenzuela: Era tempo de apandar. Madrid, Akal, 1980, pp. 
40 e 59 (hai umha edi^om mais recente:Vigo, Eds. A Nosa Terra, 1997); Diego San 
José: De cárcel en cárcel. A Corunha-Sada, Eds. do Castro, 1988, pp. 209, 210; 
Evaristo Antonio Mosquera: Cuatro años a bordo de una isla. Una extraña manera 
de vivir nuestra guerra civil. A Corunha-Sada, Eds. do Castro, 1984, p. 61; Isabel 
Ríos: Testimonio de la guerra civñ. A Corunha-Sada, Eds. do Castro, 1986, pp. 137, 
165 e 174; Manuel Pillado: Desde el mar que perdiste. A Corunha-Sada, Eds. do 
Castro, 2002, p. 275. As tradugons, quando precisas, som mirthas, como ao longo de 
todo este livro. Algumhas destas obras, nomeadamente as de Caeiro, San José, 
Mosquera, Díaz e Valenzuela levam ilustragons, polo geral de grande valor expres- 
sivo como apoiatura aos seus textos e a tudo o exposto nestas lirrhas. As informa- 
gons relativas ao contexto espanhol procedem, como de costume, de F. Moreno: 
Op. Cit., pp. 288 e ss. 

3 Os relatos referidos a Moanha e Cangas procedem de testemurrhos orais recol- 
hidos em X. M. González Femández-M.Villaverde Román: Moaña nos anos verme- 
llos. Conflictividade social e política nun concello agrario e mariñeiro (1930-1937). 
A Corunha-Sada, Eds.do Castro, 1999, p. 219; Xerardo das Airas Balsa: Memorias 
da II República en Cangas. A Corunha-Sada, Eds. do Castro, 2002, pp. 214-215; e A. 
Caeiro e outros: Aillados..., cit., p. 115. O do Porto do Som, em X. Díaz Femández: 
Op. Cit., p. 63. Os da prisom d'A Corunha, em J. García Durán: Op. Cit., pp. 25-26. 
Na p. 34 deste último, o episódio do Rufilanchas, tomado do original em Nueva 
Galicia (4 de Julho de 1937). Para o caso do M. Pillado, veja-se a sua autobiografia: 
Desde el mar..., cit., pp. 260-261. O dos látigos na prisom de Lugo, em G. Sanz: Op. 
Cit., p. 108. O repertório de torturas e mais o relato da saída do cárcere dos conde- 
nados a morte, em D. San José: Op. Cit., pp. 87 e 140-141 respectivamente. A 
evocagom do doutor Poga Covas, em E. A. Mosquera: Op. Cit., p. 56; e o assunto 
dos piolhos, em Carlos Pereira Martínez (ed.): O que fixeron en Galicia. 1936. Vigo, 
Eds. A Nosa Terra,1998, p. 59. 

4 A arrepiante descrigom da angústia carcerária procede de X. Díaz Femández: Op. 
Cit., p. 68. Também em G. Sanz: Op. Cit., pp. 43-44 encontramos elementos simi- 
lares. Para as tentativas de linchamento de presos (produzidas quendo estes se 
encontravam recluídos em "depósitos" provisórios doadamente assaltáveis, nom 
em prisons regulamentares), veja-se X. Díaz Fernández: Op. Cit., p. 137; E. A. 
Mosquera: Op. Cit., p. 58; A. Caeiro e outros: Op. Cit., p.115; G. Sanz: Op. Cit., p. 45. 
Sobre os vira-chaquetas, D. San José: Op. Cit., pp. 16 e 64; I. Ríos: Op. Cit., p. 111; G. 
Sanz:Op. Cit., p. 79. As sacas-extra nas cadeias de Madrid, igualmente em D. San 

José: Op. Cit., pp. 102 e 131. A notícia do bombardeamento de Alacant, em 
Francisco Brotóns Beneyto: Memoria Antifascista. Lizarra, Kalegorria Liburuak, 
2002, p. 35. A cita^om literal de Ramom de Valenzuela, no seu relato autobiográfico 
Era tempo..., cit., p. 60. Por certo que este home, condenado a morte em 1941 por 
actividade política clandestina, também se contou entre os que padecérom inco- 
municagom (cinquenta e nove dias, exactamente), ainda que afinal logrou salvar a 
vida. Acerca do padre Bonifácio, mais um especime de clérigo assilvestrado de 
quem se conta que pressionava ás autoridades para nom concederem determi- 
nados indultos e executarem as penas de morte, vid. I. Ríos: Op. Cit., pp. 119-124. 
Finalmente, testemunhos sobre viola^ons de presas nos penais, em D. San José: Op. 
Cit., pp. 171-72 e 246. 

5 Vallejo Nágera foi durante a guerra civil Xefe dos Servigos Psiquiátricos do 
Exército nacional e, desde 1941, estivo vencelhado de maneira estável aos cursos de 
formagom do Corpo de Prisons. Em 1938 recebeu autorizagom do Generalísimo 
para levar a cabo o seu projecto de investigagom intitulado Psiquismo del fana- 
tismo marxista, com o que buscava verificar empiricamente os seus postulados 
teóricos e, de passo, fazer um servigo ao Glorioso Movimiento Nacional. O seu 
material de trabalho fórom 297 brigadistas internacionais presos e 50 reclusas do 
centro penitenciário de Málaga, e os resultados, salvo nalgumha que outra 
surpresa, confirmárom, como nom podia ser menos, as hipóteses iniciais, para 
alvorogo da "plana maior" do Estado franquista. Para esta questom veja-se o inte- 
ressantíssimo artigo de Ricard Vinyes Ribas: "Construyendo a Caín. Diagnosis y 
terapia del disidente: las investigaciones psiquiátricas militares de Antonio Vallejo 
Nágera con presas y presos políticos", em Ayer, n° 44 (2001), pp. 227-250 (as cita- 
gons textuais nas pp. 237-238). 

6 Segundo dados do Ministério de Justiga, em 1941 havia 3.735 nenos intemados em 
"centros benéficos" espanhóis. Em 1942 eram já 9.050. Muitos deles, nascidos 
dentro das prisons, foram literalmente sequestrados contra a vontade das suas 
nais. A consideragom sobre os "apelidos infames", em R. Vinyes: Op. Cit., p. 239, 
quem o toma de um escrito do próprio Vallejo. 

y O episódio do Rios Gómez, em Manuel Astray Rivas: Síndrome del 36. A 
Corunha-Sada, Eds. do Castro, 1992, p. 200. As cartas de Vilaboi e Gaioso podem 
consultar-se em Santiago Alvarez: Memoria da guerrilla. Vigo, Eds. Xerais, 1991, 
pp. 162-68 e 233-35; também em Bernardo Máiz: Galicia na II República e baixo o 
franquismo. Vigo, Eds. Xerais, 1989, pp. 215-17 (só a de Vilaboi) e em W:AA.: Os 
Anos Despois (1936-1953). Publicagom especial do semanário A Nosa Terra, série 
"A Nosa História", n° 2 (1987), pp. 59-60 (só a de Gaioso). 

8 Os testemunhos da inteireza dos condenados fórom extraídos de G. Sanz: Op. Cit., 
p. 125; e D. San José: Op. Cit., p. 166. Idénticas considera<;ons oferece R. Valenzuela: 
Op. Cit., p. 55. As cartas do Vítor Casas e o Brasilino Alvarez podem ver-se em 
W.AA.: Os Anos Despois., cit., p. 57; a do Alexandre Bóveda, em W.AA.: Castelao 
e Bóveda Irmáns. Publicación especial do semanário A Nosa Terra, série "A Nosa 
Cultura", 1986, p. 112. As palavras de Villaverde, em Luis Lamela García: Estampas 
de injusticia. La guerra del 36 en A Coruña y los documentos originados en la repre- 
sión. A Corunha-Sada, Eds. do Castro, 1998, p. 316, quem pola sua vez as toma do 
testemunho do dirigente do Partido Sindicalista Manuel Fernández. Sobre presos 
adoecidos ou que toleárom em prisom, vid. X. Díaz Fernández: Op. Cit., pp. 97 e 
121; e A. Caeiro e outros: Op. Cit., p. 167. A escena da velhinha e mais o filho, igual- 
mente em X. Díaz Femández: Op. Cit., p. 81 (umha outra escena similar na p. 59). 

9 Sobre tensons e tira-puxas entre os presos, vid. X. Díaz Femández: Op. Cit., pp. 37 
e ss.. A informagom dos suicídios na cadeia d'A Corunha, em J. García Durán: Op. 
Cit., pp. 87-88; e a dos de Sam Simom, em E. A. Mosquera: Op. Cit., p. 103. 

10 O comentário sobre O Cantino é da autoria do Xerardo Díaz Femández:Op. Cit., 
p. 152. O medo a determinados guardas é testemunhado por A. Caeiro e outros: 
"[Alguns guardiáns] caracterizábanse pola cmeldade coa que trataban os intemos. 
Juan ÁJvarez Expósito recorda a Santiaguito (...) como un home moi duro que 
pegaba e maltrataba frecuentemente. Miguel Carro fala de Padín (...) con auténtico 
terror (...): 'Cando aquel home aparecia sabiamos que nada bo ía pasar. Recordo 
umha ocasiom em que lhe deu um couce a um pobre basco que o tirou polas 
escadas [abaixo]"'(Op. Cit., p. 245; por certo que aqui, na Ilha de Sam Simom, 
exerceu também como guardiám, por um tempo, o escritor Álvaro Cunqueiro). 
Para os diversos labores profissionais desempenhados nos cárceres, vid. A. Caeiro 
e outros: Op. Cit., pp. 31 e 52; D. San José: Op. Cit., pp. 155 e 249; E. A. Mosquera: 
Op. Cit., pp. 72 e 88; G. Sanz: Op. Cit., p. 131. 0 do bule-bule da leitura e estudo, em 
J. García Durán: Op. Cit., p. 43; e X. Díaz Femández: Op. Cit., p. 93. 

u Testemunhos acerca da desiguldade de trato nas prisons, em G. Sanz: Op. Cit., pp. 
48 (citagom literal) e 105; D.San José: Op. Cit., p. 39; A. Caeiro e outros: Op. Cit, p. 
245; R. de Valenzuela: Op. Cit., p. 40. (Por certo que nom era este um assunto 
exclussivo do sistema carcerário franquista, pois que no republicano acontecia 
outrotanto, segundo descrigom de Elíxio Rodríguez no seu relato autobiográfico 
Matádeo mañá, Vigo, Eds. Xerais, 1994). Sobre dos velhos andaluzes de Sam 
Simom, E. A. Mosquera: Op. Cit., pp. 103-104; A. Caeiro e outros: Op. Cit., pp. 50-51 
e 54; D. San José: Op. Cit., p. 159. Este último autor comenta oportunamente que "a 
Direa;om Geral de Prisons e mais o tartufo Patronato da Mercé, dispugeram ailhar 
o mais possível as suas vítimas do sítio habitual das suas residéncias, e para isso, 
invertérom o mapa, de maneira que os andaluzes fossem a Galiza e Astúrias, os 
galegos, vascos e asturianos a Andaluzia, os castelhanos e estremenhos a 
Catalunha e Valéncia; os cataláns e valencianos, a Burgos, Astorga, Leom, 
Valhadolid e Santander" (p. 159, sublinhado meu), naturalmente "facturando-os" 
no trem correspondente nas infemais condi<;ons a que já temos aludido. O caso dos 
prisioneiros asturianos, em X. Díaz Femández:Op. Cit., p. 157; e o dos bascos, em 
Caeiro e outros: Op. Cit., p. 34, e E. A. Mosquera: Op. Cit., p. 86. Para as tentativas 
de fuga de Sam Simom, vid. A. Caeiro e outros: Op. Cit., pp. 46-47; E. A. Mosquera: 
Op. Cit.: pp. 89-90. Para as de Santiago, X. Díaz Femández: Op. Cit., pp. 90, 129 e 
162; J. A. Tojo Ramallo: Testimonio de una represión. Santiago de Compostela, Julio 
1936-Marzo 1937. A Corunha-Sada, Eds. do Castro, 1990. 

12 Aexpressom "triénio do terror" é de Francisco Moreno: Op. Cit., p. 369 e passim. Os 
episódios protagonizados polos avogados Iglésias Corral e Manuel Casás, em M. 
Lamela García: Estampas..., cit., p. 321; e A Coruña, 1936. Memoria convulsa de una 
represión. A Corunha-Sada, Eds. do Castro, p. 98. 0 de Reino Caamanho, em X. Díaz 
Femández: Op. Cit., p. 89. Um relato das peripécias típicas de um julgamento-farsa 
pode ver-se nas pp. 107-112 desta última obra citada. Sobre a revisom de condenas, E. 
A. Mosquera: Op. Cit., p. 81; X. Díaz Femández: Op. Cit., 129; I. Ríos: Op. Cit., p.178; 
J. García Durán: Op. Cit., p. 90; D. San José: Op. Cit., pp. 146-47 e 157. A misteriosa 
expulsom de Salvador Etcheverría, no seu livro autobiográfico Eclipse en España. 
Apuntes del diario íntimo de un diplomático de la República Española (1936-19...?). 
A Corunha-Sada, Eds. do Castro, 1989, p. 24. Para os testemunhos acerca da frialdade 
e ratificagom rotineira das penas de morte por parte de Franco (entre os quais o do 
"cunhadíssimo" Serrano Súñer), vid. Francisco Moreno: Op. Cit., pp. 323-24. 

b O testemunho do Manuel Barros e mais a informagom sobre o destino final dos 
implicados na trama debctiva, em A. Caeiro e outros: Aillados..., cit., pp. 22 e ss. A 
versom mais detalhada, incluindo apreciagons sobre o envolvimento de "altas 
instáncias" neste sinistro episódio, em Carlos Pereira Martínez (ed.): O que 
fixeron..., cit v pp. 62-65. Umha miga divergente é a versom de D. San José: Op. Cit., 
pp. 229-231. Segundo esta última, a actividade de Lago Búa e Mosteiro consistia em 
substituír, prévio pagamento, presos destinados ao pelotom de fusilamento por 
outros que nom o eram, falsificando as identidades. 

14 A presenga de repressores portugueses é testemunhada por Angel Femández del 
Río, concelheiro cangués pola Frente Popular preso em Sam Simom, em A. Caeiro 
e outros: Op. Cit., p. 115. Sobre a colaboragom das duas ditaduras ibéricas, vid. A. 
Pena Rodríguez: E1 gran aliado de Franco. Portugal y la guerra civil española: 
prensa, radio, cine y propaganda. A Corunha-Sada, Eds. do Castro, 1998. Para a 
actuagom do cónsul argentino em Vigo, Óscar Gómez, Carlos Pereira Martínez 
(ed.): O que fixeron..., pp. 62 e 78. Segundo o cronista anónimo deste relato (prova- 
velmente Luís Seoane, consonte a hipótese mais estendida), havía em 1937 arredor 
de 1500 súbditos argentinos recrutados contra á sua vontade no exército de Franco, 
prévia destruigom dos seus passaportes a cargo da Guardia Civil. Da mesma fonte 
procede a informa^om acerca da negativa dos diplomatas cubanos, mexicanos e 
uruguaios a agirem no mesmo sentido que o seu colega argentino. Tocante ao 
jomal Redención, podem ver-se algumhas referéncias em D. San José: Op. Cit., p. 
90; assimesmo no artigo de Angela Cenarro: "La institucionalización del universo 
penitenciario franquista", em C. Molinero, M. Sala, J. Sobrequés (eds.): Una 
inmensa prisión. Los campos de concentración y las prisiones durante la guerra 
civil y el franquismo, Barcelona, Crítica, 2003, pp. 133-153. 

15 Os testemunhos de Isabel Ríos e Juan Garcia Durám podem consultar-se, como 
de costume, nos seus respectivos relatos autobiográficos, Testimonio de la Guerra 
Civil, cit., pp. 186-187 e Pola Liberdade..., cit., pp. 92-93. Igualmente o da Ana M a 
Alvajar: Soltando lastre. Memorias. A Corunha-Sada, Eds. do Castro, 2002, passim. 
O comentário de Sánchez Albomoz filho, em "Cuelgamuros: presos políticos para 
un mausoleo", incluído no volume coiectivo editado por C. Moiinero, M. Sala, J. 
Sobrequés: Una inmensa prisión, cit. pp. 3-17 (a cita^om literal na p. 9). O aponta- 
mento sobre a apresentagom no quartel da Guarda Civil, etc. procede do artigo de 
Javier Rodrigo Sánchez: "Campos en tiempos de guerra. Historia del mundo 
concentracionario franquista (1936-1939)", también incluído no livro anteriormente 
citado, pp. 20-36 (citagom literal na nota n° 107, p. 280). 

“Sobre as origes, caracterizagom, regime intemo e mais aspectos concementes aos 
campos de concentragom, vid. Javier Rodrigo Sánchez: Op. Cit., pp. 19-36 (as cita- 
gons literais, com remarcados no original, nas pp. 20, 29 e 35-36); também Francisco 
Moreno: Op. Cit., pp. 279-282. Os (des)qualificativos do teor de "horda de assas- 
sinos e foragidos", "velhacos enganados" e "propaganda infame" procedem, ao 
parecer, do decreto fundador da Inspecgom de Campos de Concentragom de 
Prisioneiros. Umha referéncia algo mais ampla ao texto do mesmo pode consultar- 
se na página web www.asturiasrepublicana.com/libertad7.html. O cálculo das 
700.000 vítimas dos campos espanhóis deve-se a Joan Llarch: Campos de 
Concentración en la España de Franco. Barcelona, 1978. Javier rodrigo Sánchez, 
pola sua parte (Op. Cit., p. 35), aponta 367.000 até Margo de 1939, aos que haveria 
que engadir, devidamente revisados, os 140.000 estimados por Reig Tapia 
(Ideología e historia. Sobre la represión franquista en la guerra civil. Madrid, Akal, 
1984) para a "ofensiva da vitória". Finalmente, a expressom "dobregar e trans- 

formar" é da autoria de Ricard Vinyes: "E1 universo penitenciario durante el fran- 
quismo", em C. Molinero y otros (eds.): Una inmensa prisión, cit., pp. 155-175. 

17 A informagom acerca dos campos de concentragom galegos está tirada mormente 
da página web www.asturiasrepublicana.com, cit., assi como de Javier Rodrigo 
Sánchez: "Campos...", cit. Umha breve referéncia ao campo de Cedeira pode ver-se 
em X. M. Suárez: O Alzamento de 1936 no norte da Coruña. A Corunha-Sada, Eds. do 
Castro, 1995 (2 a ed.), p.58. Outra, neste caso sobre Rianjo, em "Rianxo lembra os prisio- 
neiros do campo de concentradón", ANosa Terra, n° 1100 (do 16 ao 22 de Outubro de 
2003), p. 14. A testemunha do Manuel Barros a propósito de Camposancos, em A. 
Caeiro e outros: Aillados..., cit., p. 32. Sobre o campo de Celanova vid. D. Rodríguez 
Teijeiro: Longa Noite de Pedra no Convento de San Salvador. Represión e reclusión en 
Celanova (1936-1943). A Corunha-Oleiros, Via Láctea, 1999; do mesmo autor, "La 
prisión del monasterio de Celanova, 1936-1943. Un análisis de la población reclusa", 
en Minius, IV,(1995), pp. 103-115. Também tem interesse a edi<;om de do álbum de 
prisom de Luis Alonso Sánchez a cargo de Xesús Alonso Montero: Prisión central. 
Celanova (1939-1940). Facsímile dun álbum dos presoss políticos. A Corunha-Sada, 
Eds. do Castro, 2003. Um comentário bastante acaído para umha reflexom acerca da 
orige e fasquia dos campos de concentra^om franquistas oferece-se no artigo de 
Nicolás Sánchez Albomoz: "Cuelgamuros...", cit., p. 16. A juízo deste autor, a o orige 
destes campos tem carimbo militar e remonta-se á guerra de Cuba, nomeadamente ao 
sistema concentracionário estabelecido polo general Weyler para isolar a populagom 
civil cubana do exército mambí (que por certo se saldou com dezenas de miles de 
mortos entre os "concentrados"). O seu modelo, já que logo, nom seriam os campos 
nazis senom este sinistro antecedente colonial. 

18 As generalidades sobre o sistema de Redengom de Penas polo Trabalho, as suas 
modalidades, etc., em Angela Cenarro: "La institucionalización...", cit., passim (a 
citagom literal na p. 136), e Francisco Moreno: Op. Cit.: pp. 336-342 (citagom literal 
na p. 336). O testemunho de Pedro Gómez González a propósito do campo de 
Compostela-Lavacolha procede igualmente da obra de Moreno (p.339), o mesmo 
que as cifras sobre prisioneiros acolhidos ao régime de reden^om que, pola sua vez 
tenhem a sua orige em J. M. Sabín: Prisión y muerte en la España de postguerra. 
Madrid, Anaya & Mario Muchnik, 1996 (2 a ed.). A informagom relativa a 
Monteferro, em Juan A. González: Nigrán. Memoria dunha guerra, 1936-1939. 
Vigo, Eds. do Cumio, 1998, pp. 219-224 (os testemunhos orais correspondem á p. 
223). Sobre o trabalho nas minas do Fontao e a rorganizagom socialista e comunista, 
vid. Víctor Manuel Santidián Arias: Historia del PCE en Galicia (1920-1968). A 
Corunha-Sada, Eds. do Castro, 2002, p. 272 (os remarcados som meus); Borobó: "O 
Exemplo de Roque Casas", A Nosa Terra, n° 1.070 (do 20 ao 26 de Fevereiro de 
2003), p. 35; Ramom de Valenzuela: Era tempo..., cit., pp. 77 e ss.; Juan García 
Durám: Pola Liberdade..., cit., pp. 107 e ss. 

